text:
Tin tres entrada pa Parke. Ta 5 florin pa local y 11 dollar pa turista. Nan por cumpra e entrada na Shete pa bay Conchi, pero por uza parke tambe.
Nan por cumpr’e, na San Fuego y tambe na Vader Piet. Manera cu cumpr’e na un di e puntonan oficial, nan tin uzo di parke. Tin hende cu ta encanta Conchi. Ta un di e tesoronan di mas grandi di parke. E ta wordo hopi uza pa e tour operatornan y nos bishitantenan ta puntra masha hopi mes p’e. Tin ora tin bishitantenan cu no ta uza un auto 4×4 y loke nan ta dicidi di haci e ora, nan ta para nan auto na Shete y nan ta tuma un caminata pa Conchi, cual ta mas of menos 45 minuut pa un ora y mey.
Aña 2018 lo trece hopi plannan positivo pa Parke Nacional Arikok
Posted by 24ora on Thursday, December 21, 2017
Mantencion
Tin biaha tin auto ta pasa y ta haci daño na e caminda. E mantencion no ta facil y den temporada di awasero ta haci e trabao un poco mas dificil. Pero ta gradici e trabaonan di DOW, cu ta yuda mantene e camindanan. E rangernan mes ta haci nan best pa mantene e areanan limpi y e camindanan unda cu nan por. E edificionan cu tin den parke Arikok ta wordo manteni pa e propio rangernan. Tin e departamento di mantencion cual ta tene e edificionan optimal. Tin diferente exposicion eyden. Tin actualmente exposicion di rooi, tin e koffieshop cual ta wordo bon bishita. Ta un trabao combina di nan mes, hunto cu stakeholdernan. Pa e parti caminda DOW ta hunga un rol hopi grandi. E ta cooperacion di naturalesa. Si no tin awasero, e awasero ta keda un poco mas miho. Pero cu e awasero tin cu pone e debido atencion pa nan.
Mas hende
Segun Quant, nunca no tin suficiente trahado, mirando cu nan ta bay pone 17 area acerca. Esaki lo rekeri hopi atencion. Pesey tambe tin un poco atencion awor aki pa ambos Spaans Lagoen y Arikok, cual ta un area nobo. Pero cu tambe e debido atencion, ya cu e tin varios aña cu e no a haya e atencion manera debe ser, den e sentido di conservacion, proteccion y sa kico tur e area aki tin y e importancia di e area aki. Mirando cu tin posiblemente 17 otro area y e Marine park, ta algo cu lo desea di mira un ampleacion di empleado y expertonan tambe di exterior cu por mira un rato, con el a bay, pa no tin nodo di reinventa e wiel.
Area protehi
E areanan adicional, te na e momentonan aki e ta gratis. Awor aki no tin un proceso of un prijskaart ainda pa full e areanan cu ta bay wordo protehi.


c: text/html

text:
ORANJESTAD – Ocho menor di edad a keda deteni durante lighting parade na Playa e aña aki. Un cifra hopi alarmante y cu polis den su raport ta yama ‘remarcable’. Segun Cuerpo policial di Aruba, e casonan di detencion durante y despues di lighting parade a aumenta bastante e aña aki. Comparando cifra, esaki ta mustra cu e aña aki tabatin 12 detencion mas cu aña pasa durante e parada. Como si fuera esaki tabata tur, loke a hala atencion tabata e hecho cu di e 17 detencionnan, 11 tabata hende bou di 20 aña. Mas remarcable tabata e hecho cu di e detencionnan total, 8 di e detencionnan aki, tabata di muchanan menor di edad. Un caso sigur cu merece atencion y ta un grito di auxilio pa haci algo pa frena e ‘trend’ alarmante’ aki.
CIFRANAN
Segun KPA, na 2018 tabatin 17 detencion total, compara cu 5 den 2017. Di e detencionnan ey, 8 tabata menor di edad di cual e edad mas jong tabata 15 aña (3 hoben). E persona mas bieu deteni tabatin 46 aña, y 11 persona tabata bou di 20.
ORANJESTAD - Awe diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bay over na controle. Pafo di e auto para ta e homber inicial H y su señora. Ta trata di un auto Kia Cerato color blanco.
ORANJESTAD - Polis di Santa Cruz recientemente a haci un control na diferente supermercado. E control ta pa mira diferente aspecto di e supermercado. Polis conhuntamente cu Economische Zaken y Volksgezondheid Dienst a subi caya pa atende cu diferente supermercado. E areanan bishita tabata Sta Cruz, Hooiberg , Seroe Biento y Cas Paloma.
ORANJESTAD - Un grupo di studiante di klas 2014 di Cuerpo Policial Aruba ta terminando nan estudio na Scol di Polis. Pa finalisa nan ultimo proyecto nan a haya e instruccion pa bin cu un accion tokante medio ambiente. E ultimo proyecto di presentacion ta bai di e tema di “Medio Ambiente”. E studiante nan mester por presenta un proyecto cu ta incera cuido di nos medio ambiente. Na final nan por haya nan diploma di MBO Niveau exitosamente.
ORANJESTAD - Un rato pasa melding a drenta via Centrale Post cu un atraco a tuma luga na un percela na Noord. Na jegada di e patruya a bin constata cu 2 hende homber, cu ta papia spaño y a hasi uso di arma di candela lo mester a comete e atraco. Atraco Team ta bayendo na e sitio. Slachtofferhulp tambe a wordo poni na altura. Cualkier informashon jama nos tiplijn 11141 libremente.
PALM BEACH - Un turista Mericano a hoga diahuebs na altura di Pelican Pier na Palm Beach. Vocero di polis Lito Lacle a confirma cu un tiki prome cu 4 or Central di Polis a haya e yamada cu un turista no tabata duna señal di bida na altura di Pelican Pier. Patruya y ambulance a yega na sitio di e sucedido. Pa 16.55 dr Texeir a constata morto di O.D. Earnshaw nasi na Estados Unidos 22 januari 1935. Slachtofferhulp a presenta y asina asisti e famia pa cu e tramitenan. Fiscal no a haya necesario pa tuma e curpa den beslag. Cuerpo Policial ta manda palabra di condolencia na e famia di e fayecido.
SANTA CRUZ - Cuerpo Policial Aruba a haci un control grandi den trafico den fin di siman. E intencion di esaki ta pa acentua mas e visibilidad di Cuerpo Policial ariba caya. Diferente departamento a uni pa haci esaki manera: Surveillance Dienst Santa Cruz, Motor Unit, Flex Team, K-9 Unit, Departamento di Transporte Publico, CEA y Cuerpo Policial Aruba. A reparti 189 multa durante e control di trafico. Loke a resalta mas tabata:Rijbewijs, seguro, belasting, nummerplaat, keuringskaart. A haya 1 persona cu a maneha su vehiculo di motor apesar cu su rijbewijs a wordo kita for di dje. Esakinan tabata e puntonan cu mas a resalta cu no tabata na orden.

robotstxt: allowed

filter: keep


text:
WEST VIRGINIA – Dialuna anochi e ekipo di A-klas afilia cu Philadelphia Phillies, esta Lakewood BlueClaws ta bati tres homerun – un door di Jiandido Tromp, Josh Tobias y Jan Hernandez pa asina gana West Virginia cu score di 6-1.
E hoben outfielder Arubiano Tromp a lidera e atake di 12 hit cu su di 6 homerun di temporada y dos doblete den locual a bira un wega di 3 hit pa Jiandido Tromp.
Jiandido Tromp ta hungando rightfield pa e ekipo di Lakewood BlueClaws cu tin un record di 20 wega gana mientras cu nan tin 30 wega perdi y cu Tromp batiando pa un averahe di .240
Nos di Sports Zone Aruba ta desea Jiandido Tromp tur clase di exito cu e temporada cu BlueClaws.


text:
Compania di avion La Mia cu a accidenta cu futbolistanan kier a establece na...
ORANJESTAD(AAN):E grupo di inversionista doño di e compania di Aviacion LaMia kier a establece su mes na Aruba algun aña pasa. Despues di no...
Coriente a bay den varios bario ayera anochi
ORANJESTAD(AAN)-- Varios bario riba nos isla a keda sin coriente for di 9 or ayera anochi. No por a haya comunicacion cu servicio di...
Mr. Drs. Richard Arends a huramenta como Minister di Asuntonan Economico y Comunicacion
ORANJESTAD(AAN): Dilanti su famia y miembronan di Conseho di Minister, Mr. Drs. Richard Arends a hura dilanti S.E. Gobernador Freddis Refunjol, como Minister di...
Reunion entre ATIA cu miembronan di fraccion AVP
ORANJESTAD (AAN): Siman pasa diahuebs ATIA a reuni cu algun miembro di fraccion AVP, Sr. Marlon Sneek, Sr. Rene Herde, Sr. Chris Dammers y...
Bird Wildlife of Aruba den Coleccion Nacional
ORANJESTAD (AAN) Siman pasa departamento Arubiana di Biblioteca Nacional Aruba a haya bishita di sr. Greg Peterson cu a bin entrega un ehemplar di...
Avion a cay na Medellin tabata bula antes cu matricula Arubiano
LaMia kier a habri aerolinea na Aruba na 2013... ORANJESTAD (AAN): E mesun avion cu Dialuna anochi a cay y dal den un sero cerca...
SIMAR ningun momento a nenga di yuda Juffrouw Suki
Sindicato ta lamenta expresion di lider di MEP den prensa ORANJESTAD(AAN): Tin un cantidad di discusion riba un juffrouw cu Simar lo tabata di yuda,...
Satelite Goes R lo costa riba 100 Mil Dollar
E mihor sistema pa haya tur dato Meteorologico : ORANJESTAD (AAN): E satelite Goes R ta un cambio grandi pasobra e otro sistemanan di satelite...
Director nobo pa Stichting Verstandelijke Gehandicapten Aruba (SVGA)
ORANJESTAD (AAN)----“Stichting Verstandelijke Gehandicapten Aruba (SVGA) tin un director nobo pa sigui cu e trabounan importante pa e fundacion pero tambe pa e sector...
Homber Colombiano sospecha di a abusa di mucha homber menor di edad dilanti Hues
Diabierna awor ORANJESTAD (AAN): E caso penal contra e Colombiano L. biba na Aruba, sospecha di a abusa di un mucha homber lo bay sigui...


text:
WILLEMSTAD — Resientemente Federashon di Ahedres Kòrsou (FEDAKO) a tene su kampionato infantil di ahedres 2017 den kategoria U10. Durante e kampionato di ahedres U10 ku tambe a tuma lugá serka e patrosinadó, Trupial Inn & Casino, kada partisipante ta tin 30 minüt pa pensa durante kada wega.
Manera tabata di spera e faboritonan den e kategoria di edat aki tabata Frederic Simonis i Aviandrie Kastablank, kendenan tin 9 aña di edat. E dos rivalnan aki a enfrentá otro den e kuater buèlta, na momentu ku tur dos tabata invikto ainda.
Den un partido ku a desaroya igual, Aviandrie Kastablank ta logra sera un Alfil di Frederic Simonis pa despues kaptura esaki i drenta e parti final di wega ku un bentaha di material ku tabata sufisiente pa bai ku e viktoria.
Aviandrie a logra kaba e kampionato den forma invikto komo kampion Nashonal kategoria U10 ku 5 punto for di 5 wega. Na di dos lugá a sali Frederic Simonis ku 4 punto i na di tres lugá a termina Gilian Justiana ku 3 punto for di 5 wega.
FEDAKO a keda hopi satisfecho kon e muchanan a partisipá i disfrutá di e evento i tambe gradesido debí ku Trupial Inn Hotel a trit tur e partisipante i e mayornan presente un sukulente pizza i refresko di nan tremendo restorant. Mas aleu a parti un regalito tambe na tur e muchanan ku a partisipá promé ku nan a regresá nan kas.
FEDAKO ta sigui hasi su esfuersonan pa eksponé nos hóbennan na kompetensia sano i ta kontinuá djasabra 11 di mart próksimo ku su di tres i último kampionato infantil pa loke ta trata 2017. E último kampionato infantil lo ta den e kategoria U12 i lo tuma na sentro di bario Janwe. Durante e evento aki tur mucha bou di 12 riba 1 yanüari 2017 por partisipá.
Pa mas informashon por yama 512-0007 of por bishitá e paginá di Federashon di Ahedres di Kòrsou riba Facebook.


text:
Understand, our police officers put their lives on the line for us every single day. They’ve got a tough job to do to maintain public safety and hold accountable those who break the law.
– Barack Obama
Riba 15 di mei nos ta celebra y duna homenahe na agentenan policial cu diariamente ta riesga nan bida pa asina percura pa seguridad den nos comunidad. Esaki ta un iniciativa di Presidente Kennedy, cu a proclama na 1962, 15 di mei como “Peace Officers Memorial Day” y e siman cu e dia special aki ta cay aden, como “Police Week”. Mundialmente ta celebra e siman aki, incluyendo Aruba.
Ta importante pa para keto y reflexiona riba e sacrificionan y responsabilidad cu e gran personanan aki ta tuma riba nan mes, cu ta dicidi di proteha nos pais, cu ta pone nan mes den posicionnan vulnerabel, y cu tur dia ta lanta y bisti nan uniform pa asina sirbi nos pueblo. Orguyosamente mi a forma parti di e famia di nos Cuerpo Policial y mi sa cu e trabou di e agentenan policial no ta un tarea facil, pero uno sigur hopi respeta y admira.
E aña aki “Police Week” tin un balor sentimental mas grandi. E grupo di agentenan policial Arubano, representando Aruba na Merca, lo recorda nos amigo cu a bay laga nos aña pasa, Tino Ruiz. Tino a perde su bida sirbiendo su pais. Esaki ta e realidad amargo di e riesgo di e trabou noble aki.
Tino Ruiz a bira un simbolo pa Cuerpo Policial. P’esey e mocion pa traha un herdenkingsmonument, den un parke recreacional pa personanan cu ta traha den husticia, ta uno cu seguramente mi lo percura pa bira un realidad.
Mi kier segura tur agentenan policial, cu gran sertitud, cu boso trabou ta wordo grandemente aprecia y cu nos ta orguyoso di tin boso protehando nos dushi isla.


text:
ORANJESTAD – E representantenan di Aruba Arnaldo Libert y Hemradj Mulai a keda prome y di dos lugar den nan categoria den...
ORANJESTAD – Atleta di elite di bodybuilding Hemradj Mulai y Adrienne Fräser den pleno preparación durante entrenamento na gym di Bodytech na Colombia pa...
ORANJESTAD – E atleta di bodybuilding/fitness Monica Sanchez kende a gana e titulo maximo di Bikini Fitness 2017 durante e competencia Ben Weider Caribbean...
ORANJESTAD – Warriorhouse gym, e gym mas fuerte di Aruba, ta organisa un Deadlift and BBQ meet na unda amantenan di deadlift...
ORANJESTAD – Nos tawata serca nos atletanan di bodybuilding Michelle Portier Powell, Gabriel Munoz, Monica Sanchez y Hemradj Mulai na training y...
ORANJESTAD – Despues cu algun siman atras e atletanan di bodybuilding a bai Medellin, Colombia pa competi den e Mr. Olympia cu...


text:
Manera ta konosí temporada di orkan ta kuminsá di 1 di yüni te ku 30 di novèmber. Den e periodo akí e chèns ta grandi ku Kòrsou por hañele ku molèster i situashonnan di alerta pa ku mal tempu.
Directie Risicobeheersing & Rampenbeleid (DRR) ta e direktorado den ministerio di Asuntunan General, ku ta duna atenshon na tur lokual mester pa garantisá i salbaguardiá na un manera efektivo i efisiente, bida, kontinuidat sosial, medio ambiente i vienes di pais Kòrsou, promé, durante i despues di un krísis òf kalamidat. Nan ta enkarga k’e responsabilidat pa apliká e lei pa kalamidat, Landsverordening Rampenbestrijding.
Den su afan pa halsa e seguridat di habitantenan i minimalisá e konsekuensianan ku e temporada aki por trese kuné, koleganan di DRR konhunto ku algun kolega di e ‘rampenbestrijdingsorganisatie’ (RBo) a partisipá na e ‘National Hurricane Conference’ di 21 te ku 24 mart na Orlando.
E meta di e ‘National Hurricane Conference’ tabata pa haña i gana mas konosementu riba tópikonanan ku tin deber ku orkan e.o. pa ku preparashonnan, mètodo pa reakshoná mas lihé, limitigashon di e konsekuensianan, salvaguardá bida, vienes i komunikashon. E konferensia tambe tabatin komo meta interkambiá di idea i eksperenshá ku koleganan den region di e.o. Bahamas, Puerto Rico, Bermuda i Merka.
E maneho di DRR ta pa dediká mas i mas atenshon na prevenshon, preparashon i limitashon pa kualkier krísis òf kalamidat ku por sosodé na Kòrsou. Esaki ta konta tambe pa riesgonan di orkan. DRR ta sigui ku e preparashonnan pa no solamente e temporada akí, pero tambe pa e hopi otro temanan riesgoso ku nos por haña nos mes kuné manera e.o. derame di Krudo (oilspill), pániko masal, terorismo, eksploshon i mas.
Importante tambe ta pa habitantenan ta konsiente di lokual nan mes por hasi den un situashon di alerta manera orkan dor di p.e. tin un plan di kalamidat, tin un pakete di emergensia, prepará i limpia bo kas/kura pa temporada di orkan.
Bishitá i like nos paginá di FB: www.facebook.com/RisicobeheersingCuracao
Download e app: kalamidat den App store òf Google play, pa bo ta bon prepará i keda bon informá!


text:
You are here
Tri-Atleta Elite Renze Postma A Sali Pa Un Campo Di Entrenamento Na Bogota, Colombia
ORANJESTAD -- Diahuebs ultimo e hoben tri-atleta Renze Postma a sali pa Bogota, Colombia unda pa 9 siman largo e lo permanence den un campo di entrenamento.
Renze lo entrena hunto cu e atletanan elite di Colombia na Bogota. E atleta Postma lo entrena pa asina adapta na e haltura di e ciudad di Bogota pa den e siguiente simannan restante entrena bou guia profesional. Mester menciona cu despues di e campo di entrenamento na Bogota, e hoben Postma lo biaha pae ciudad di Salinas, Ecuador unda e lo cuminsa prepara su mes pa e prome competencia oficial internacional di e anja aki cual lo ta e 2017 Salinas CAMTRI Triathlon American Cup cu lo tuma lugar na dicho ciudad. Na Salinas, Renze lo hiba 1 siman di preparacion pa despues compete contra e mihonan di e continente America. E campo di entrenamento na Colombia lo fungi como un bon preparacion pa e atleta Postma esaki pa cu su competencia den e CAMTRI Series 2017.
Tras di tur federacion cu ta cumpli cu e exigencianan stipula pa e Comision di Subsidio tin e ayudo financiero necesario pa por cubri tur e gastonan. Comision di Subsidio y Lotto, e loteria di Aruba ta kere fielmente den e atleta cu kier yega na un nivel mas halto. Pesey tambe ta duna e deporte tur sorto di sosten conforme cu e normanan stipula.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e tri-atleta Renze Postma pa e campo di entrenamento na Bogota, Colombia.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
FORMA a partisipá en grande na aktividat di BONDOET 2015
Riba djabièrnè i djasabra siman pasá Fundashon FORMA a partisipá pa di kuater aña konsekutivo na e aktividat di boluntario BONDOET. E aña akí FORMA su enfoke prinsipal tabata nos grandinan. Studiantenan i trahadónan di FORMA a entretené nos grandinan i tambe a hasi trabou di mantenshon na kas di grandinan i na restorant di SBG Chez Nous.
Riba djabièrnè FORMA a sali ku tres grupo di studiante i trahadónan pa hasi trabou boluntario den kuadro di e proyekto BONDOET. Esaki ta e dia kuater aña ku FORMA ta inkorporá esaki den programa di estudio di su diferente estudio i trayektonan. Huntu ku e studiantenan tur trahadó di FORMA riba e dia akí ta hasi trabou boluntario. FORMA ta aportá di e manera akí na komunidat i tambe ta siña e studiantenan pa duna un man na nos komunidat.
Un grupo di studiante i dosentenan a kompañá grandinan di Cocari pa hasi un paseo pa Klein Bonaire i despues a reuní e grupo den kura di bestuurskantoor kaminda nan a hunga bon kuné i yuda parti kuminda te den oranan di atardi.
E di dos grupo ku a konsistí di trahadónan di FORMA a bai Antriol na kas di grandinan Kalor di Hogar. Miéntras un grupo a ferf e edifisio paden i pafó algun trahadó di FORMA a entretené e grandinan hungando wega di Bingo.
E di tres grupo a sali pa Kas di Kuido na Hospital kaminda nan a entretené un grupo grandi di hende grandi dunando presentashon di nan talentonan i hungando weganan di ántes.
Riba djasabra un grupo di studiantenan di Horeca huntu ku algun dosente a bai e restorant di SGB Chez Nous kaminda nan a hasi trabounan di limpiesa i ferf.
Pa klousurá e temporada di BONDOET akí riba djaluna FORMA a hasi entrega di algun fli na e Stichting Langverblijfhuis den Playa. Esakinan ta obra di studiantenan di FORMA den prizon (JICN) ku ta sigui un trayekto di formashon sosial. Nan tambe kier a duna nan aporte na komunidat i a skohe pa hasi esaki dor di traha fli pa e hóbennan di e Stichting Langverblijfhuis. Tambe nan a usa e oportunidat pa manda un karta pa e hóbennan ku bunita palabra di konseho.
FORMA ta mira bek riba un periodo di BONDOET eksitoso i ta kla pa sigui duna nan aporte na e aktividat akí otro aña atrobe


text:
CuidosamenteCuidosamente tiene 12 letras
Definición de cuidosamente aquí
Resultados de búsqueda:
Resultados de imágenes:
Youtube: cuidosamente
Nube de palabras :
- cuidosamente xuidosamente vuidosamente fuidosamente duidosamente cyidosamente chidosamente cjidosamente ciidosamente c8idosamente c7idosamente cuudosamente cujdosamente cukdosamente cuodosamente cu9dosamente cu8dosamente cuisosamente cuixosamente cuicosamente cuifosamente cuirosamente cuieosamente cuidisamente cuidksamente cuidlsamente cuidpsamente cuid0samente cuid9samente cuidoaamente cuidozamente cuidoxamente cuidodamente cuidoeamente cuidowamente cuidoszmente cuidossmente cuidoswmente cuidosqmente cuidosanente cuidosakente cuidosajente cuidosamwnte cuidosamsnte cuidosamdnte cuidosamrnte cuidosam4nte cuidosam3nte cuidosamebte cuidosamemte cuidosamejte cuidosamehte cuidosamenre cuidosamenfe cuidosamenge cuidosamenye cuidosamen6e cuidosamen5e cuidosamentw cuidosaments cuidosamentd cuidosamentr cuidosament4 cuidosament3


text:
Sr. Di Stefano Wernet, presidente di Fundacion Lotto pa Deporte a splica kico ta e meta di Lotto pa Deporte, cu ta di sigui crece y traha pa deporte. Sr. Wernet ta splica.
Lotto ta contento cu e aliansa strategico cu Lotto tin cu Canadian Banknote Limited y Caribbean Bank NV cu for di 1999 a trece un fruto nobo y algo innovativo, cu na Aruba nan no conoce. E ta un producto nobo pa mercado, no solamente tin mas escogencia den mas wega di catoochi, pero mesun momento bo tin e oportunidad di gana algo extra. Pero si e persona mester cumpra segun su forsa financiero sin forsa e cartera, pero cumpra si ya cu na final di dia e cen ta bay pa deporte. Asina Lotto kier sigui crece cu productonan innovativo. Nan business partner, Patrick, Damaris y full e team di Van den Berg tey pa yuda pa deporte sigui crece. Hopi biaha ta puntra kico ta haci. Ora cu wak den corant of e websitenan por mira cu tin hopi proyecto ta cana, pero semper e placa no ta suficiente ya cu esey ta limita. Mester wak otro competidornan, wak kico nan ta haci pa por yuda deporte na Aruba. Pesey tin un ley di catoochi cu ta pendiente den parlamento. Ta hopi importante pa regula e mundo di gambling, pa tin un transparencia pa tin un confiablidad. Ora un persona gana su placa, e ta hay’e di biaha. Ora cu e cumpra e loteria of catoochi, e sa cu e aparato ta IT- proof. Ora cu e sorteo tuma luga, e ta algo open ya cu tur hende por wak’e na television y ta haya un controleur di gobierno, nombra door di Minister di Husticia.
Hunto cu minister di Deporte Lotto ta haci nan esfuerso hunto cu nan conseheronan pa yega na un ley di catoochi, ya cu esaki ta haci e mercado competivo y mas husto pa un y tur. E tin su issuenan cu mester wordo soluciona pero Lotto tin e confianza cu e ta bin ya cu e ta na bienestar di deporte, unda tur otro competidornan tambe ta pone placa y mane tur conoce, bo tin Financial Actual Task Force cu ta regula tur loke tin di haber cu placa y unda tin anti- financiamento di terorismo y labamento di placa. Na final di dia, directiva ta haci un apelacion na gobierno, ya cu Lotto tin e apoyo di minister y parlamento pa duna Lotto e sosten, pa yuda deporte, di fortifica e posicion di Lotto, como e loteria nacional y duna un competencia husto ariba e tereno di catoochi, segun Sr. Di- Stefano Wernet, presidente di Fundacion Lotto pa Deporte.


text:
Minister Alex Schwengle ta wak cu e ideanan y wega nobo di lotto pa deporte ta hopi positivo. Esaki ta un bon idea pa sigui haya fondo pa deporte. E ta amplia.
Minister ta duna palabra di pabien na director Sr. Distefano Wernet y su ekipo, como tambe cu CBN, pa e cooperacion, cual no tabata facil pero a logra yega na un miho convenio pa cual e ta hopi mas contento pa e deal cu tin ariba mesa. E producto aki lo trece mas entrada pa Lotto y mas entrada pa deporte. Un punto hopi importante ta e Landsverordering Kansspeling cu ta na Staten caba, como manehadonan y gobernantenan di e pais, tin e poder den nan man, pa cambia e Landsverordering ey di tal manera cu tur hende lo paga nan fair share, catoochi y lotto, pa deporte. Si nos perde e oportunidad ey, lo bo mester puntra bo mes ki sorto di gobernante Aruba tin.
Den e Landsverordering tin e posibilidad y a haci e research internacional y tin un board cu ta controla e tur e instancianna grandi di loteria di diferente paisnan y bo ta wka cu tur e loterianan cu tin di haber cu Good Cost ta duna 35% di nan totale omzet pa un bon causa, deporte of algo otro. Y aworaki Lotto mes, tur e omzet 20% ta bay pa deporte. Si esey ta haalbaar pa Lotto, esey ta haalbaar pa catoochi tambe, segun e Minister di Deporte, Sr. Alex Schwengle. Awo si catoochi bisa cu 20% no ta haalbaar, nan lo mester habri nan bukinan. E ley no a wordo trata, pavia di e discusion di e omzet. Nan no ta bin cu cifranan sin haci un estudio debido. E average cu tin den mundo internacional tin den mundo internacional ta bay na Good Cost. Aruba su mercado ta chikito y 20% ta haalbaar. Nos a wak e cifranan, nan a bay te Canada, unda CBN a habri tur nan bukinan.
Minister Alex Schwengle a splica cu bendedornan di catoochi lo por bende otro Lotto tambe, pero solamente esunnan hancra den ley. Aki na Aruba ta un Lotto tin, cual ta Lotto pa Deporte. Pero ta haya hende ta bende otro tipo di Lotto tambe, cual ta ilegal y esey ta competencia pa Lotto pa Deporte. E mundo di catoochi a topa cu Minister di Finansas y ta cosnan cu ta wordo reuni over di esaki. Minister di Deporte no a sinta cu e bendedornan di catoochi, ya cu nan no ta habri nan buki y tanten cu nan no haci esey e Minister no ta sinta cu niun hende di catoochi.


text:
Streetlegal Finals, November 23rd 2013Read More »
Recent Posts
Kedy Koolman lider den categoria Box na Palo Marga pero sigui di cerca door di Jobert Reyes
E Mio Wireless Point Series di Palo Marga ta den su recta final y ta birando dia pa dia mas interesante. Pa loque ta trata e categoria IHRA Summit Series Box cos por cambia un ora pa otro como cu e promer lugar y e segundo lugar tin solamente 10 punto ta separa nan for di otro. E point series …Read More »
Mio Wireless Point Series jegando su parti final pa 2013 y ainda e prome lugarnan por conoce lidernan nobo.
Drag Race na Aruba keto bai ta un di e poco deportenan cu prome cu a aña termina ta presenta un calendario complete pa e siguiente aña y ta mantene nan mes tambe na e calendario aki. Pa di dos aña consecutive e companai mas inovativo den mundo di wireless communication aki na Aruba ta sostene tambe e Mio Wireless …Read More »
Micheal Wever y Jeager Ching ta empata na promer lugar den Sportsman Bike na Palo Marga
Un di categorianan cu a crece basta den 2013 y tambe ta valido pa e Mio Wireless Point Series 2013 ta e categoria Sportsman Bike. Den e categoria aki tin un cantidad basta grandi di coredornan cu ta participa den caredanan local di drag como tambe den caredanan di street legal pues por mira den e categoria hopi bon reaction …Read More »
E dos rumanan Fingal ta dominando e categoria di Jr. Dragster na Aruba
Jegando na e parti final di 2013 nos por mira atras un aña basta positive pa drag race y specialmente pa e categoria di Jr. Dragster cu a wordo inclui den e programa di IHRA Summit Super Series y aki na Aruba The Boss tambe a bai di acuerdo pa laganan core tanto pa e puntonan local di e Mio Wireles …Read More »
One Day Bracket November
One Day Bracket, November 9th 2013Read More »
On the road to the IHRA World Finals with Jobert Reyes
Going to Miami (October 7, 2013) Jobert, Edward and Jean Carlo on their way to Miami to pickup Jobert’s Car. The car is in Miami and is ready to be trailered to Memphis, TN. Arrived in Memphis, TN (October 8, 2013) After driving for a little more than 18 hours the crew and car are safe and sound in …Read More »
Jobert Fundraising Streetlegal
Let’s go to a streetlegal event for a good cause. Let’s help our friend Jobert Reyes on his quest to participate in the IHRA World Finals.Read More »
Dragstock X ta programa pa bira un evenemento grandi pa Team Aruba
ORANJESTAD: E evento di ADRL’s Dragstock cu ta tuma lugar e aña aki na Rockingham, NC a bira uno legendario pa cual motibo esaki a bira e ‘highlight’ di aña pa tur coredor y fanatico di dragracing. Pa Team Aruba, Dragstock X e aña aki lo ta serca di nan ‘shop’ na Union, South Carolina cu ta haci e evento …Read More »
E weekend aki tin e final di e IHRA Summit Super Series na Palo Marga.
E weekend aki Palo Marga lo tin un two day bracket riba Diabierna y Diasabra pa asina sera tambe e IHRA Summit Super Series di Merca pa hanja sa kendenan lo hanja e derecho di representa Aruba den e Team Finals. Ta asina cu ganador di e IHRA Super Summit Series lo por dicidi si nan kier bai core e …Read More »


text:
Intro
Nos konosé diferente tipo di krísis òf kalamidat. E diferente krísis òf kalamidatnan tin diferente durashon i no semper bo por premirá esaki. Kada krísis òf kalamidat ta rekerí un otro manera di aktua pa salbaguardiá e bienestar di bo bestia di kas. Importante ta ku ora di tuma medidanan di preparashon pa un krísis òf kalamidat tene kuenta ku bestia di kas tambe. Den e siguiente sekshon bo por haña algun stap di kon pa salbaguardiá e bienestar di bo bestia di kas den kaso di un krísis òf kalamidat.
Kiko bo por hasi?
Stap 1: Regla un kaminda sigur pa bo bestia di kas
Regla un kaminda seif pa bo bestia di kas den kaso ku bo tin ku evakuá bo kas. NUNKA NO LAGA BO BESTIA DI KAS ATRAS. Si un situashon no ta sigur pa bo mes persona e ora ei e no ta seif pa un bestia di kas tampoko. Nota ku shèlters na Kòrsou ta solamente pa hende i no ta aseptá bestia di kas. Ta importante pa bo tin un lugá stipulá kaminda bo por laga bo bestia di kas dado kaso ku surgi un krísis òf kalamidat i bo tin ku evakuá bo kas.
Kon bo por prepará bo mes?
– Tuma kontakto kubo veterinario pa un lista di ‘opvangcentrum’ pa bestia di kas.
– Puntra na ‘dierenasiel’ si nan ta provení ‘opvang’ pa bestia di kas den kaso di un krísis òf kalamidat.
– Puntra famia òf konosí si den kaso di un krísis òf kalamidat nan por provení ‘opvang’ pa bo bestia di kas.
Stap 2: Skohe un ‘care taker’
E stap aki ta importante na momento di un krísis òf kalamidat. Na e momento ku bo tin ku skohe un ‘care taker’ temporal pa bo bestia di kas, konsiderá un hende ku ta biba den bo bisindario. E persona en kuestion mester ta unu di konfiansa i mester tin akseso na bo kas. Alabes e persona mester ta na kas pa sòru pa e kuido di e bestianan. Un ‘care taker’ lo funshoná bon ku un persona ku tambe tin bestia di kas p.e. un bisiña i kisas por repartí e responsabilidat.
Stap 3: Prepará ‘Emergency Supplies’ i kit pa biaha
Si bo tin ku evakuá bo kas semper tene kuenta ku e ‘worst-case scenario’. Asta si bo ta kere ku ta pa un par di dia lo bo ta for di kas, no ferwagt ku lo bo haña pèrmit pa regresá bo kas pa un par di siman. Ora ta ser indiká pa evakuá sigui e instrukshonnan di e personanan ku ta na enkargo. Ora di evakuá tuma e siguiente puntonan na kuenta:
Puntonan di konsiderashon
• Sòru pa tur bestia tin un banchi ku nan nòmber skibi.
• Hinka bo bestia den kas si tin aviso di tormenta, krísis òf kalamidat. Bestianan por desorientá den kaso di un krísis òf kalamidat i pèrdè kaminda pa kas.
• Warda un pakete di emergensia ku faha pa bo bestia si esaki ta alkaso mas serka ku ta posibel banda entrada di bo kas. Ademas sòru ku tur miembro di bo famia sa unda e pakete di emergensia pa bestia ta. Ta di sumo importansia ku e pakete di emergensia ta fásil pa transportá i ku esaki ta kompakto.
E pakete di emergensia ta konsistí di e.o.
– Kit i guia di EHBO (puntra bo veterinario kiko esaki ta enserá)
– Kuminda den bleki pa 3-7 dia
– Baki pa pushi
– Towel
– Habon pa laba tayo i desinfektante
– Saku di sushi
– Baki di awa i kuminda pa bestia di kas
– èkstra halsband òf tuigje i un èkstra liña
– Fotokopia di e dosié médiko di bo bestia
– Remedi pa bo bestia di kas
– Un mínimo di awa den bòter pa 7 dia pa kada persona i pa bestia den kas
– Un manera di transporte pa kada bestia si esaki ta nesesario
– Fleshlait
– Deken
– Speshal pa pushi: kos di hunga, slopi di kusinchi
– Speshal pa kachó: Extra leiband i kos di hunga
Atenshon speshal pa kabai
Pa kabai ta di sumo importansia pa nan ta kustumá pa bisti un ‘halster’ i uzo di un trailer. Ta importante pa bo trein bo kabai pa e drenta i sali for di e trailer pa esaki bai sin niun problema den kaso di un evakuashon.
Si bo ta dispone di un trailer ta di sumo importansia pa inspekshoná esaki regularmente. Alabes ta importante pa e vehíkulo ku ta ser uza pa trèk e trailer ta adekuá pa transportá bo kabai. Semper kontrolá ku e trailer ta bon di ‘koppel’ na e vehíkulo.
Ta importante pa bo tin bon kontakto ku otro persona den bo bisindario ku tambe tin kabai. Den dado di kaso ku mester evakuá boso lo por duna otro un man.
Atenshon speshal pa para
– Paranan mester ser transportá den un kouchi speshal pa para.
– Sòru pa bo tin un bòter yena ku awa, pa periódikamente bo mantené e plumanan di bo para húmedo.
– Sòru pa e kouchi di e para ta pone na un lugá trankil.
– Ta di sumo importansia ku e paranan ta haña kuminda riba un base diario. Kumprando un ‘getimede voederbak’ por yuda den e kaso ku bo tin ku evakuá Laga bo para atras.
– Item ku bo mester tin na alkanse den un krísis òf kalamidat ta: Nèt, sèrbètè i ‘deken.
Atenshon speshal pa reptil
Un kolebra por ser transportá den un slopi di kusinchi temporalmente durante un krísis òf kalamidat. Na e momento ku yega na un lugá seif tin ku sòru pa un kouchi apropiá pa e kolebra. Otro tipo di reptil por ser transportá manera a ser menshoná na e pida di para.
Atenshon speshal pa bestianan chikí
Bestia chikitu manera ‘hamster’, ‘cavia’, raton i konènchi mester ser transportá den un ‘drager’ huntu ku nan kuminda i nan baki di kuminda.
Item ku bo mester tin na alkanse den un krísis òf kalamidat ta: Awa, un kahita chikitu/ ‘buis’ i ‘salt lick’.


text:
Tin masha tiki negoshi ku no ta haña nan mes enbolbí ku e problema di finansiamentu di e empresa. Hopi biaha esaki ta e kaso den e parti inisial na momentu ku kuminsá ku e negoshi. Pero tambe ora tin plan di ekspanshon hopi biaha bo ta haña bo ku e pregunta: ‘Kon mi ta bai paga tur e kosnan aki?’
Diferente tipo di finansiamentu
Tin hopi posibilidat pa haña finansiamentu: via banko, via famia / amigunan, via finansiamentu mikro (por ehèmpel Qredits), via ‘credit union’, via plataforma di ‘crowdfunding’ ets. Tur ta posibilidatnan ku por ta aplikabel riba bo kaso, un ta mas adekuá ku e otro. Pero pa tur opshon lo siguiente ta bálido: bo mester tin un plan bon argumentá (un plan di negoshi òf ‘business-plan’). Pa kada plan tin modelo / ‘template’ disponibel ku bo por ‘download’ fásilmente for di internèt. AKI bo ta haña un ehèmpel di un modelo di plan di negoshi pa bo empresa (ku bo ta bai kuminsá) (Nederlands).
Pa kada forma di finansiamentu bo ta haña un deskripshon kòrtiku aki bou:
Via banko
Tradishonalmente bankonan ta e lugá pa optené krédito komersial. Den kasi tur kaso e banko ke risibí un plan di negoshi bon pensá, den kua tin eksaktamente indiká kiko e plan ta, di unda e entradanan lo bini, kiko e gastunan lo bira ets. Leinan (severo) i supervishon riba bankonan ta e motibu ku ta pidi e empresario pa yena algun dokumentu. Bankonan ta kalkulá un interes riba e fiansa. E interes aki por varia di banko pa banko, pues e por ta bentahoso pa buska informashon na diferente banko. E suma ku bo por fia en prinsipio ta ilimitá, pero e lo dependé fuertemente di e plan i e garantia ku e banko ta haña. Hopi biaha nan ta pidi un garantia pa fiansa (por ehèmpel hipotek, kontribushon propio ets.).
Via Qredits
Qredits ta un fundashon ku ta duna finansiamentu mikro te un máksimo di 50.000 USD pa kada petishon. Den hopi kaso Qredits ta funshoná meskos ku un banko: aki tambe nan ta pidi sierto siguridat pa pago bèk di e fiansa (manera un plan di negoshi bon hinká den otro, eventualmente un kontribushon propio ets.). Serka Qredits tambe bo mester yena diferente formulario i i kumpli ku diferente formalidat. Ora bo haña un fiansa serka Qredits, nan ta apuntá tambe un ‘coach’ ku huntu ku bo ta bai wak bo negoshi i ta sigui guia bo komo empresario.
Qredits ta den e mesun edifisio ku KvK na Kaya Amsterdam 23. Pa mas informashon wak e wèpsait di Qredits Bonaire.
Via Crowdfunding
Un manera pa yega na finansiamentu ta via crowdfunding. Nòrmalmente via un plataforma (manera www.kickstarter.com) bo ta haña e posibilidat pa ‘pitch’ un idea pa públiko grandi. E ora ei e públiko aki por invertí un suma chikitu den e idea di e empresario. Si e mesun empresario aki logra akumulá e suma ku a keda palabrá adelantá na invershon, e tin derecho riba e suma ku el a kolektá. Si e no kumpli ku e límite di e suma palabrá e empresario no ta haña nada i e sèn ta bai bèk pa e invershonistanan. Mas informashon tokante diferente plataforma ku ta ofresé crowdfunding bo ta haña AKI.


text:
Na Hulanda for di 2002 e moneda ofisial ku ta wordu huza ta Euro(€). Prome ku esei e florin Hulandes tabata wordu huza. E Euro ta wodu huza na tur e 17 paisnan ku ta kai bou di paisnan Eropeo. Na Hulanda den mayoria pakusnan i tiendanan bo por paga ku sèn kèsh of paga ku bo karchi di banko (pin).
Na Hulanda e klima ta konsisti di kuater temporada (seizoen) ku ta winter, lente, zomer i herfts.
Den winter e temperatura ta bastante abou kompara ku e otro temporadanan ku ta pone ku ta hasi bastante friu ku sneu, hagel i asta yobida. E friedat por yega asta bou di 0 grado. Den e temporada aki e dianan ta mas kortiku dor ku solo ta baha mas trempan i e nochinan ta dura mas largu. E temporada di winter aki ta kuminsa den desèmber te ku febrüari.
Lente ta e temporada kaminda bida nobo ta kuminsa. Esaki ta ensera ku flornan ta krese, palunan ta kuminsa haña nan blachinan bèk i yunan di bestianan ta nase. E temporada aki ta kuminsa den mart te ku mèi. Den e temporada aki e temperatura ta kuminsa subi ku ta pone un fin na e winter, i ta prepara pa yama zomer bon bini. E temperatura den e temporada aki no ta hopi friu i tòg no sufisiente kayente i ku algun yobida.
Zomer ta e temporada ku hopi hende ta warda riba dje, despues di a pasa un temporada den friu bastante largu. Esaki ta un temporada ku hopi ta spera pa por disfruta di e solo kayente i pa bai ku fakansi. Zomer ta kuminsa yüni te ku augustes. Den zomer e temperatura por ta hopi kayente i asta tin biaha bientu ta supla hopi abou ku bo ta sinti hopi sofoka (benauw). Na e otro banda, bo por eksperensha hopi yobida den e temporada aki. E klima den e temporada aki nunka ta hopi sigúr. Bo por eksperensha un siman di awaseru i despues un siman sumanente kayente. Pues e no ta garantisa bu un zomer 100% tur biaha. Pesei ta di importansha pa keda altante di pronostiko di tempu (weerbericht).
Herfts ta kuminsa sèptember te ku novèmber. Den e temporada aki tur blachi bèrdè ta kuminsa bira maron i ta kuminsa kai for di e palunan. E temporada aki awa ta kai bastante i asta bo por eksperensha algun mal tempu. Esaki ta nifika ku e zomer ya a yega na su fin i ya ta preparando pa winter.
Den herfts tin hopi bientu friu ta supla den e temporada aki i nochi ta kuminsa dura mas largu, dor ku solo ta kuminsa baha trempan. Mas den oktober bo ta sinti e influensha di herfts mas tantu.


text:
ORANJESTAD - Macuarima: Diaranson 2 mei 2018 a tuma lugar un ceremonia special pa agente policialnan cu a cumpli 30 aña den servicio den Cuerpo Policial Aruba.
30 aña den un organisacion policial ta rekeri hopi responsabilidad, disciplina y respet. Un logro grandi asina ta conta cu agente policial cu basta aña di experencia tanto den nan trabou diario pero tambe pa sirbi nos comunidad.
Korpschef Sr. Hoo a haci entrega di nan decreto gubernamental den presencia di famia, coleganan y sernan keri.
Agente policialnan cu a celebra nan 30 aña Hubileo ta den personanan di:
- Sra. Jacqueline J. De Windt – Hoofdagent 1ste klasse Barrio Reggiseur Districto 3.
- Sr. John F. Van der Biezen – Hoofdagen 1ste klasse Specialist Centrale Post.
- Sr. Robert L. Marsdin – Hoofdagent zaakbeheerder DAR unit 3.
Cu passion y dedicacion nan a sirbi nos comunidad y awe nan ta celebra 30 aña trahando den nos organisacion policial.
Un pabien na nos colgenan y cu Dios guia boso cu mas aña den KPA.


text:
CTB i Fundashon Bon Intenshon a presentá e próksimo edishon di CNSJF na prensa kolombiano
WILLEMSTAD- 10 di mei 2016 - Resientemente Ofisina di Kòrsou (CTB) i Fundashon Bon Intenshon (FBI) a presentá e próksimo edishon di Curaçao North Sea Jazz Festival (CNSJF) na partnernan den turismo, prensa kolombiano i algun invitado spesial. E presentashon na prensa kombiná ku un evento a tuma lugá na Hotel W, Bogotá. E entusiasmo di parti di medionan di komunikashon pa e enkuentro musikal ku próksimamente lo tuma lugá, tabata notabel. CNSJF a logra un posishon sólido den e kalendario di evento, no únikamente na Kòrsou pero den henter region.
Ademas di ta e evento musikal di mas grandi, e ta importante pa turismo di Kòrsou. Percey Pinedo bosero pa FBI i CNSJF a habri e enkuentro ku prensa bisando, “Ta un honor pa presentá Colombia un otro edishon di Curaçao North Sea Jazz. E aña aki un biaha mas ta konta ku artistanan di taya, manera Juan Luis Guerra, Lenny Kravitz, Tom Jones i pa promé bes lo tin un dósis di reggaetón presentá dor di e kolombiano J. Balvin”.
Na final di e enkuentro ku prensa a sigui un evento ku a konta ku un presentashon di Randal Corsen & Band. E trio di jazz, ku riba perkushon Pernell Saturnino, ganadó di un premio Grammy, Eric Calmes riba su bass i Randal Corsen riba su piano a sá di impreshoná representantenan di medionan di komunikashon ku tabata presente.
E aña aki ta e di shete edishon di CNSJF, ta premirá atrobe un impulso ekonómiko grandi den sektor turístiko. E konsiertonan sigur lo pèrkurá pa un gran kantidat di bishitante for di den region. Gran mayoria ta yega Kòrsou 2 pa 3 dia promé ku e anochinan di CNSJF.


text:
ORANJESTAD - Riba 4 di december 2017 huez comisario encarga cu casonan penal, a duna ordo pa prolonga detencion (bewaring y verlenging di bewaring) di e sospechoso G.A.C.M.
Esaki riba peticion di Ministerio Publico. Tin sospecho fuerte cu M. a haci su mes culpable di complicidad di homicidio di Rishandroh di 5 aña di edad y tambe di complicidad di maltrato severo di Rishandroh, cu morto como consecuencia.Alavez e ta wordo sospecha di complicidad di maltrato di Rishandro severamente varios biaha y durante un periodo largo di tempo. Ademas e ta wordo sospecha di a haci su mes culpable di complicidad di homicidio di Eugene di 3 aña di edad, como tambe di complicidad di maltrato severo di Eugene, cu morto como consecuencia.Den caso di Eugene mescos cu di su ruman Rishandroh, M. ta wordo sospecha di complicidad di maltrato severo varios biaha y durante un periodo largo di tempo.Como e di cinco hecho M. ta wordo acusa pa awor cu el a maltrata su pareha pa tempo largo varios biaha. M. ta wordo alavez sospecha di a dera e curpa di Eugene cu e intencion pa evita cu su morto lo bira conoci.Sinembargo, legalmente no ta posible pa detene un persona riba sospecho cu el a comete e hecho aki. Pa e motibo ey, e hecho aki no ta para den e acusacion. E investigacion, cu a haya e nomber di ‘Speeltuin’, ta keto bay andando. Ta posible cu den e citacion final e sospechonan lo cambia.
ORANJESTAD – Pa casa di ex minister Paul Croes, Melony Paesch, tabata un sorpresa cu e mester a presenta dilanti mesa berde diaranson como un sospechoso den caso Ibis. Pa otronan tambe mirando cu e no a wordo menciona prome como sospechoso. Su nomber sinembargo tabata poni riba e rol di Corte pa presenta tambe como sospechoso. Algo cu el a cuestiona severamente den corte diaranson mainta.
ORANJESTAD – “Mi ta para aki cu sentimento mixto. Alivia cu e caso a cuminsa pero alavez desapunta pa e forma con ministerio publico ta trata e caso” tabata e prome palabranan di e ex minister Paul Croes dirigi na e huez cu a trata e regiezitting di caso Ibis awe. Tabata practicamente na final di e caso, cu huez a duna Croes y otro sospechosonan e oportunidad pa dirigi nan mes na e huez. E casa di Croes, Melony Paesch tambe a hiba palabra, pero Giovanni Capriles, no tabatin e necesidad ey. “Mi consenshi ta limpi. Mi ta laga mi abogado haci su trabou”, Capriles a bisa. E otro dos sospechosonan Roque Aparicio y Selma Arends no a hiba palabra.
SAN NICOLAS – CITGO Petroleum Corporation a informa diaranson merdia cu Corte den Prome Instancia na Aruba a kita dos embargo cu e compania ConocoPhillips a laga poni ariba azeta crudo y productonan refina cu ta pertenece na e compania. Awor cu a kita e embargonan e azeta crudo y productonan refina por sigui nan caminda pa nan destinacion original. Siman pasa na Corsou y Bonaire, corte a kita e embargo parcial riba e productonan eynan tambe.
ORANJESTAD – E caso penal Ibis cu ex minister di Aruba Paul Croes como sospechoso principal tabata porta ‘solamente’ un regiezitting diaranson mainta, pero e atencion cu el a hala, tabata grandi. Den e caso aki, unda cu fuera di Croes, a presenta 5 sospechoso, no solamente a pidi pa p.e. tende mas testigo, scucha grabacion di telefon getapt, pero a te hasta pidi pa un di dos regiezitting.
ORANJESTAD – Corte di apelacion a confirma e veredicto diamars den e caso cu FTA a entama contra Island Gaming na februari ultimo Esaki kier men cu Hof a confirma e veredicto di Corte di Prome Instancia (manera cu NoticiaCla a raporta for di aña pasa februari) pues a (bolbe) rechaza e ponencianan di FTA, y tambe di e minister di Labor di e tempo ey Paul Croes y mediador di gobierno Anselmo Pontilius. Esaki kier men cu Island Gaming no mester tuma tur trahador di e compania The Millennium Resource Group NV (TMRG) den servicio y paga nan tur salario atrasa. Hof a conclui cu no tabatin 'transferencia di empresa’ pa diferente motibo. No ta kita afo cu Island Gaming a tuma over gran parti di e trahadornan y a settle cu algun otro, locual pues nan no tabata obliga di hasi. E caso aki a ser hiba como testcase pa FTA pero no a hanja oido ni di Prome Instancia ni di Hof. Por lesa e sentencia AKI.
ORANJESTAD – Diaranson mainta 9’or ex minister Paul Croes tin cu presenta dilanti mesa berde pa responsabiliza su mes pa e 6 cargonan cu e ta wordo acusa di dje den e caso Ibis. E caso di diaranson ta un ‘regiezitting’ unda cu mas bien ta check di tur partido si mester di mas informacion, investigacion y stipula un fecha pa e caso mes tuma lugar. Hunto cu Croes, tin 8 persona mas cu lo mester presenta pa responsabiliza nan mes. E cargonan pa e otro 8 persona ta varia. Corte a reserva 2 dia mas pa trata e demas sospechosonan (entre 25 pa 30) cu ta envolvi den e caso aki. Pa loke ta Croes, no ta conoci si e mes lo presenta of si ta su abogadonan so lo papia na nomber di nan cliente.


text:
KRALENDIJK - E yate 'Naira' di Ruben (Bincho) Mansur y Captain Haime (Jimmy) Marin ta gana Bonaire Fishing Tournament den un bataya di 2 dos dia piscando billfish manera Blue Marlin, White Marlin y Sailfish. Na di dos lugar a keda e yate di Corsou “Paso Largo” cu capitan Kenrick Yrausquin. E bataya pa di 3 lugar tawata hopi emocionante te na e ultimo 5 minuutnan di torneo ora cu e yate “Tara” ku capitan Alex Elias Mansur a bin di atras pa gara 4 sailfish den 30 minuut kitando e puesto di e super ladies team “Reel Teasers” riba yate “Ilize” ku capitan Baby Maduro.
Organisacion tawata den man di Andre Lendering y por a ser considera uno exitoso. E premionan a ser entrega dor di Gezaghebber di Bonaire Edison Reina. Por ultimo Yate Big Papi di Corsou cu crew di Aruba kier a yama Polar danki pa nan sosten den e torneo aki.
SAVANETA - E team Brandweer 1 a caba e Ronde van Aruba como prome. Keda pendiente pa e resultadonan total.
ORANJESTAD - SETAR ta sponsor di tur aña di Ronde van Aruba desde e comienso y cada aña esaki a bira mas grandi. SETAR Semper ta participa como sponsor pero tambe tin un team di empleadonan cu ta participa. E aña aki SETAR tin 3 team di empleadonan cu ta participa den Ronde van Aruba.
SAVANETA – Un total di 586 persona lo participa awe nochi na e careda popular “Ronde van Aruba”, cu ta un record na participante. Ayera nochi a tene e anochi di informacion final, unda cu tur participante a reuni y a haya nan material y ultimo informacion y regla necesario pa por participa y ta prepara. E careda ta cuminsa pa 8’or despues cu Gobernador di Aruba Su Excelencia Alfonso Boekhoudt primi e boton di comienso. E careda ta cuminsa y caba na Mariniers Kazerne na Savaneta, E ultimo grupo di persona ta sali den careda di 10’or y ta spera e prome grupo di persona yega bek na MZK pa 3’or di diasabra marduga. NoticiaCla lo ta cubriendo e salida manera a haci aña pasa tambe, via e pagina di Facebook cu livestreaming. Potret cortesia Seever Krozendijk (297 sports).
ORANJESTAD - E campeonato di Division Honor poco poco ta yegando su final y Coca Cola Nacional a yega kwart final. Coca Cola Nacional ta preparando nan mes duro pa asina por defende nan titulo di campeon. Un total di 4 team a clasifica p’e kwart final y Coca Cola Nacional ta preparando nan mes pa asina nan sali den e prome 2 team y pa wanta e titulo, asina Silo Brete di Coca Cola Nacional a expresa. E prome wega di Coca Cola Nacional lo ta diasabra awo contra di SV Dakota. E clasificacion aki no tabata facil pa niun team, pasobra e biaha aki tabatin 7 team duro pero tambe esunnan mas abou a duna bataya. Coca Cola Nacional a clasifica p’e play-off, pero den e ultimo 4 añanan pa Silo Brete e competencia aki ta esun di mas duro.
ORANJESTAD - Diaranson 16 Mei 2018, Aruba Wieler Bond lo tene su paseo silencio ariba bicicleta. Ride of silence ta un paseo ariba bicicleta unda anualmente , riba e mesun dia y ora, ciclista nan full rond di mundo ta uni nan mes pa concientiza automobilistanan ariba e seguridad den trafico y alavez conmemora ciclistanan cu accidenta of a fayece door di un trafico insigur.
ORANJESTAD – E di dos campeonado di AKB ta tuma lugar proximamente na Aruba. E lo tuma lugar den Compleho Deportivo Frans Figaroa (Noord) di 2or di atardi pa 8 or di anochi. Na mes momento AKB ta extende un invitacion pa tur otro scol di karate cu no ta miembro di AKB pa participa tambe na e campeonato aki. Participacion pa miembro di AKB ta costa 25 florin y ‘no miembro’ ta 50 florin. Fanaticonan y publico en general ta keda cordialmente invita pa bin presencia e campeonato aki.


text:
ORANJESTAD(AAN): No ta pasa un siman cu no tin anuncio di un acuerdo di importancia cu e actual gobierno a logra. E motor grandi tras di mayoria di e logronan aki ta e Prome Minister di e pais aki. Un persona enormente comprometi. Un persona cu un vision transcendental, di meritonan grandi y cu a worde elegi na e momento oportuno pa guia e pais aki. Prome Minister Mike Eman por a scoge pa un bida sin dolor di cabes, un bida cu un entrada comodo. El a dicidi otro. Su destino tabata marca caba den e streanan. Un dia e lo ta lider di e paraiso cu yama Aruba y su nomber y logronan lo cruza frontera. Siman pasa dos areglo importante a keda firma. Pensioen pa empleadonan di SABA a keda cla.
Alegria tabata loke tabata reina den e casnan di anciano ora e noticia aki a drenta. Tur esaki danki na trabao inmenso di e actual gobierno social. Tambe a firma un protocol cu Institutonan Financiero cu ta na beneficio di economia y comunidad completo di Aruba. Empresanan chikito y mediano ta bay worde yuda, mescos cu hobennan, tambe esnan cu ta caba di studia lo worde incentiva pa regresa nan pais y Stadsherstel NV ta bira un realidad.
Na oktober 2009, ora cu e gobierno nobo a sinta cu Mike Eman como su Prome Mandatario, Aruba tabata den escombro. Valero a anuncia cu e lo sera su portanan y miles di hende sin trabao tabata e futuro di Aruba. Carnival Cruise Lines a dicidi di stop di bin Aruba y KLM a cancela su vuelonan. E relacion cu Hulanda tabata malisimo.
E animosidad cu tabata reina entre e paisnan den Reino a hasta bira visibel y e desconfianza den politica a yega punto cero. Probresa tabata asota e habitantenan y decadencia a haci su entrada. Un debe externo haltisimo, un economia na rand di un abismo scur y un raport devastador di FATF cu consecuencianan negativo pa Aruba si nada worde haci.
APFA tabata halando su ultimo roseanan y AZV tabatin mester di ayudo di inmediato. No tabata existi ningun sorto di dialogo y e pensamento di e gobierno di e tempo ey tabata di “laisser faire”.
Un grupo chikito so tabata gosa. E sentimento social den tur sentido no tabata tey. E escena describi ariba tabata e Aruba cu Mike Eman y su gobierno a bin topa cune na oktober 2009.
E gobierno nobo no a perde tempo, pasobra cu no tabata tin tempo pa perde. Mester a lora manga di camisa, pone schoudernan hunto pa saca Aruba di e desaster cu e tabata aden.
Intervencion inmediato y energico tabata necesario.
Cu un maneho socio-economico y financiero bon delibera,Gabinete Mike Eman a scoge pa e siguiente procedimento: controla e crisis, sanea finansa publico, trece back e confianza den Aruba tanto local como den Reino, mehora e actividadnan economico esencial y pa di e forma aki finalmente yega na un crecemento economico duradero.
Despues di reunionnan intenso entre Gobierno y Valero, e ultimo aki a dicidi di lo continua cu su produccion. Un alivio grandi a worde sinti den tur skina na Aruba. Pan di miles di hende a keda sigura cu esaki.
Prome MInister Eman a logra convence KLM pa reanuda su vuelonan pa Aruba. Na februari 2010 e parha blauw a bolbe pisa tera aki y e alegria tabata bisto riba cara di tur hende cu ta stima e isla aki.
Carnival Cruise Lines tambe a pone Aruba back den su itinerario y American Airlines a amplia su vuelonan pa Aruba. Logronan impactante di un gobierno di ni 6 luna na mando! Despues cu e relacion cu Reino pa e ultimo añanan tabata bou presion enorme, Prome Minister Eman a trece cambio den esaki.
Hulanda ta cooperando cu Aruba riba varios tereno y asina Aruba ta probechando di loke Hulanda y Union Europeo ta brinda nos. TNO pronto ta aki, mescos cu GasUnie. SchipholGroep tey caba mescos cu Rietveld Academie.
E logronan aki nunca tabata posibel si e ambiente di hostilidad a keda. Un gobierno drechi a logra cambia e rumbo robez aki. Gobierno aki a logra pone partidonan na mesa pa yega na acuerdonan importante. E Plataforma Dialogo Social ta un tremendo logro cu no conoce su igual.
Hunto na mesa ta logra e miho pa Aruba y su hendenan. Tur sindicato, gremionan social y otronan envolvi ta worde invita pa ta parti di e Dialogonan Social cu ta tuma lugar regularmente na Aruba.
Protocolnan importante a keda firma cu ta beneficia e pueblo di Aruba. Den un temporada cortico di gobernacion e actual Gabinete a logra hisa onderstand cu 25%. Banda di e aumento aki a introduci un schoolkinderentoeslag di 200 Florin pa luna pa cada yiu di un famia di menos recurso.
Reparatietoeslag ta algo unico cu a worde introduci y cu a yuda 26 mil empleado cu tin un entrada bou di 2500 pa luna. A sanea e situacion precario di APFA y AZV. A bin cu areglo di pago di awa y coriente y 600 famia na Aruba ta haciendo uso di esaki. Pensionadonan di gobierno a mira nan pensioen completa y a haya 105 Florin extra.
Pensionadonan cu ta cobra AOW tambe a haya toeslag. Barionan tur rond Aruba ta hayando atencion. Verfmento di casnan di pueblo ta tumando lugar den barionan. Pensioen General ta na caminda. E prome pasonan den e direccion aki a worde tuma caba.
FATF a duna gobierno e bon noticia cu danki na e esfuersonan grandi haci cu Aruba lo no worde scrutina mas manera lo tabata e caso si nada a worde haci. Un logro mas di Gabinete Mike Eman.


text:
BERLIN, Alemania- Dos trein ta dal den otro na Meerbusch, cerca di Dusseldorf, cual a laga por lo menos 50 persona herida. Asina autoridadnan a informa.
Ekiponan di rescate ta trahando pa atende e pasaheronan herida, despues cu un trein di pasahero a dal ariba un otro treini di carga. Hopi di e victimanan a keda pega den e treinnan.
Autoridadnan, segun Der Standart, a precisa cu e incidente a tuma luga den un liƱa di trein cu a cubri e ruta Meerbusch- Osteraht. Un grupo grandi di efectivonan di siguridad y rescate ta na e sitio.
Segun Epoch Times, Cuerpo di Bomber a yega na e zona di e accidente, ya saca e victimanan ta un prioridad. Pero nan a alerta cu e acceso na e trein a complica door di e caida di cabelnan di contacto durante e accidente.
E mesun medio aki a sigura cu e accidente e tuma luga pa 7 or y 30 di anochi riba e ruta Krefeld y Neuss. E trein di pasahero a dal contra di e parti trasero di un wagon di carga.
Fuente: https://actualidad.rt.com/


text:
CARACAS/WILLEMSTAD- E compania petrolero estatal Venezolano, PDVSA a duna ordo pa un tanker cu petroleo Ruso, cu tabata wardando pa descarga na Corsou, pa desvia pa awanan teritorial Venezolano. Esaki ta pa e menasa di ConocoPhillips, cu a introduci un demanda pa pone beslag ariba tur inventario y otro propiedadnan riba e isla. Esaki segun Reuters a informa.
E tanker British Cygnet a carga crudo na e terminal Ruso di Primorsk na April ultimo. El a yega na e terminal di Corsou, opera pa PDVSA, diadomingo ultimo. Esaki ta dos dia despues cu al menos dos peticion entrega den dos Corte Caribense pa pone un beslag temporario ariba e inventario y facilidadnan na Aruba, Bonaire, Corsou y St. Eustatius. Conoco su peticion ta bin despues di un sentencia den Corte contra PDVSA pa un pago di 2 biyon dollar, cu e compania Venezolano tin cu ConocoPhillips.
E compania estatal PDVSA a cancela su almacenmiento y mandamento di petroleo desde su instalacionnan den Caribe, despues di e medida di ConocoPhillips, pa temporalmente pone beslag ariba e activonan di PDVSA riba cuatro isla, segun un fuente di e compania Venezolano y datonan di Reuters.
PDVSA a cuminsa concentra e mayoria parti di su exportacion di petroleo for di su puerto principal di crudo, Jose ya duna ordo na tankeronan bolbe awanan teritorial Venezolano pa evita embargo cu lo reduci su exportacionnan mas ainda, cual lo haci e economia di e pais, cu ta a punto di un colapso, mas pio ainda.
E compania petrolero Mericano a bin ta move durante e ultimo dianan pa asina forsa PDVSA pa paga Conoco 2 biyon dollar despues di cu Maduro a nacionalisa e proyectonan di Conoco na Venezuela na 2007.
Aña pasa, PDVSA a exporta mas di 400 mil bari di crudo pa dia y tambe di productonan refina di cinco instalacionnan propio of cu ta wordo gehuur na Aruba, Bonaire, Corsou y St. Eustatius. E terminalnan aki a maneha rond di 25 % di e total di crudo exporta di e estatal Venezolano.
E unidad di refinacion Mericano di PDVSA, Citgo Petroleum, tambe ta uza e terminal di Aruba pa descarga, almacena y mescla crudonan Venezolano y stranhero pa su refinerianan a lo largo di e costa di e Golfo Mericano.
Conoco a pone beslag ariba al menos 4.8 miyon bari di crudo almacena y tambe combustibel di PDVSA na Bonaire y St. Eustatius. Esaki ta un fraccion di e capacidad total di e terminalnan di 53 miyon bari pa dia.
E carganan cu ta yega for di Caribe a cuminsa crea problema den e wafnan principal di PDVSA, specialmente Jose y e piernan cu ta sirbi e refineria estatal mas grandi, e Centro di Refinacion Paraguana, segun e datonan.
Dialuna anochi PDVSA a duna ordo pa un tanker cu tabata sperando pa baha su carga na Corsou pa desvia pa awanan teritorial Venezolano.
E British Cygnet, cu a sali pa e costa occidental di Venezuela dialuna anochi, ta sigui al menos nuebe barco desvia for di Corsou y Bonaire pa Venezuela y Cuba pa evita e embargo di su tankernan of e barinan di crudo, segun un fuente di PDVSA.
Fuente: REUTERS


text:
WILLEMSTAD — Resultado Femenino Klase AA:
- Pichingolo Nissan ta gana di Soto CMTC ku skor di 12-2, picher ganador tabata Arnalda Margarita, mihó na bate Ciroendra Peloz di 4-3.
- Starosa Angels Vanddis a gana di Eagles Softex ku skor di 8 pa 4. Picher ganador tabata Diane Rosa i miho bate Suhedy Faneyt di 2-2.
- Nos tei Curacao Office Supply ta gana di Demolition ku skol di 8 pa 4. Picher ganador ta Tafari Janga i miho bate Thanais Martina di 4-2.
Resultado Maskulino Klase AA:
- Giants ta gana di Haarlem Power 13 pa 11. Picher Ganador tabata Raylison Gijsbertha i miho Elvison Martina di 3-3.
- Dreamteam ta gana di Classe Aparte 13 pa 11. Picher ganador tabata Wendley Serberie i miho Nurison Leonora di 2-2.


text:
Kralendijk – Ministerio di Asuntunan Interno i Relashonnan di Reino (BZK) dianan 15 i 16 di ougùstùs ta organisá un workshop na Saba ku tin komo meta pa amplia konosementu di nos mandatarionan riba tereno gubernamental. E workshop aki ta pa mandatarionan di islanan BES.
Lo tin diferente oradó ku tópikonan interesante. Banda di esaki lo tin treinen i kursonan basá riba nesesidatnan pa un bon gobernashon. Esaki por yuda den diferente aspekto di gobernashon, manera entre otro amplia konosementu, di liderazgo i komunikashon interkultural. Tambe lo atendé instrumento i/òf métodonan ku Konseho Insular por usa i asuntunan hurídiko.
Den un futuro serkano lo bai tin mas di e treinennan aki, dependiendo di e tópikonan ku tin nesesidat pa atendé. Miembronan di Konseho Insular i Kolegio Ehekutivo lo partisipá na e enkuentro aki. Miéntras ku gezaghebber i sekretario di Entidat Públiko ta na Saba pa tuma parti na e workshop, nan suplente lo tuma enkargo aki na Boneiru.


text:
E gastonan di AZV Plus ta wordo paga door di e dunador di trabou di e asegurado (Gobierno di Aruba). E asegurado ta paga 0,5% extra na prima pa cubri e gastonan di e seguro aki.
Fin di aña AZV ta conta tur e gastonan cu a wordo haci bou di AZV Plus y e cuenta ta wordo manda pa Gobierno di Aruba.
Encontrario cu e sistema di AZV normal, tin un aporte propio ora ta haci uzo di AZV Plus. 10% di e gastonan di un tratamento cu ta cay bou di AZV Plus tin cu wordo paga door di e asegurado mes.
Procedura
Pa bo mustra cu bo tin derecho riba AZV Plus, bo mester di un ‘declaracion di departamento‘ (verklaring van dienst). E declaracion aki no mag di ta mas bieu cu 1 luna. E declaracion aki bo ta hiba cerca e dunado di servicio cu lo tuma contact cu AZV pa haya permiso pa cuminsa e tratamento. Pa esnan cu a bay cu pensioen caba e procedura ta mas facil, pasobra riba nan Zorgpas ta menciona cu nan tin derecho riba AZV Plus. E casa y yiu no tin nada skirbi riba e ZorgPas y pa nan ta conta e procedura prome menciona.
Ora bo kier haya restitucion di gasto medico cu bo a haci den exterior, bo tin cu bini personalmente na oficina di AZV cu e facturanan original, hunto cu e prueba di pago. Tambe tin mester di e reportahe medico di e clinica. Un peticion di restitucion mester wordo entrega prome cu 1 aña y 3 luna despues di e tratamento a tuma luga. Peticionnan cu ta yega mas laat lo no wordo trata mas.


text: Diadomingo ultimo, Aruba Triathlon Association a organisa nan prome competencia di aña cu e Warm-UpTriathlon na Boca Catalina. Un total di 96 tri-atleta a competi cu otro den e tres disciplina, esta landamento, ciclismo y coremento. Notabel ta cu tabata tini un total di 14 atleta di e barco Freewinds cu tambe a bin participa na e Warm Up Triathlon. Mester bisa cu e grupo aki a bin cu nan mesun ekipo di filmacion y fotografo pa cubri full e evento. Den e categoria Sprint a participa 41 atleta individual y 10 team di relevo. E tri-atletanan distancia Sprint mester a landa 750 meter, core un distancia di 20 km riba bais y sigui cu un careda na pia di 5 km. Categoria Super Sprint a landa 375 meter, core un distancia di 10 kilometer riba bais y despues continua cu un careda na pia di 2.5 km. Na final tur esnan presente por a mira un Sprint sublime entre Sean Toppenberg y e hoben Giannon Eights na unda e prome ta gana e evento den un tempo di 1:09:04.194.


text: Maduro & Curiel’s Bank Bonaire N.V. (MCB) ta rekordá 55 aniversario e aña aki i den solidaridat ku rumannan di Sint Maarten, Sint Eustatius i Saba, no ta selebrá e fecha manera antisipá. Un salú ku bolo no a hasi falta riba e dia, esta djabièrnè 8 di sèptèmber. Durante e dia aki prensa tabata invitá i huntu ku direktor di e banko, Leonard Domacassé, pa asina tuma un salú i topa ku kliente ku tambe tabata invitá e mainta. Riba e foto miembronan di prensa huntu ku direktor di MCB Leonard Domacassé.


text:
E prestigioso revista “Business View Caribbean” pa su edicion di December 2017-Januari 2018 a dedica atencion special, riba su frontpage na e compania EcoGas di Aruba.
E revista ta sali mensualmente na Merca, Canada, den Caribe y Oceania. Den Caribe so e tin mas di 30 mil abonado y ta lesa pa e ehecutivonan cu mas influencia den tumamento di decisionnan importante den e region Caribense. Su forsa ta cu e ta publica storianan real di exito di e companianan di mas influencia y cu ta haci un diferencia, considera como e berdadero lidernan den negoshi den Caribe. Business View Caribbean a publica e storia di MetaCorp, cu dentro di 2 aña ta cumpli no menos di 100 aña di existencia, siendo e compania Arubiano mas bieu den operacion. Despues a sigui e storia di EcoGas mes, parti den no menos di 6 pagina completo, yena di potret y cu informacionnan tecnico masha detaya, splicando kico tur a inverti den dje pa por comberti sushi den gas, cu tin mucho miho uzo compara cu djis benta e mesun sushi ey den un dump. E ultimo aki ta percura solamente pa daña medio ambiente.
Cu e gasificacion y otro alternativanan cu EcoGas ta ofrece, ta elimina e “landfill” manera nos
conoce awendia y ta percura pa reduci e sushi cu ta resta, despues cu separa, recicla y gasifica. Ramsey Halabi, gerente general di EcoGas a bisa den e entrevista cu “Esaki ta un forma pa deshaci di sushi, pero tambe pa genera coriente na un prijs rasonabel. Nos ta preparando pa hiba e tecnologia aki pa e resto di mundo, pasobra tin un demanda grandi pe”.
Pa esunnan interesa den e articulo, por bay na e link: goo.gl/CDB9At y lesa e articulo completo. Cu e publicacion internacional aki, Aruba ta cla pa exporta nos conocemento riba e tereno aki cu mundo henter y sirbi como ehempel di con ta procesa sushi y saca coriente for di dje.


text:
Maneho di museo
Fiansa
Un di e tareanan sosial di NAAM ta pa kontribuí na edukashon i konsientisashon di nos herensha kultural, pa medio di fiansa di opheto. Pa e motibu aki NAAM regularmente ta fia opheto na museo, institutonan di edukashon i personanan privá, tantu pa ekshibishon komo pa investigashon òf pa otro motibunan. Kada fiansa ta wòrdu registrá via un kontrato di fiansa grátis i firmá pa NAAM i e instansha òf persona konserní.
Kondishonnan general i prosedimentu
Fiamentu di opheto ta mará na kondishonnan i prosedimentunan manera stipulá den e siguiente Kondishonnan general & prosedimentunan pa fiansa grátis
Depósito
E depósito nashonal di herensha na Johan van Walbeeckplein ta kontené mayoria di kolekshonnan nashonal ku no ta wòrdu ekshibí òf fiá. Den e depósito aki ta warda kolekshonnan ku ta propiedat tantu di NAAM komo di otro institutonan ku a entregá nan tesoronan pa kuido den man di NAAM. E depósito nashonal ta inkluí mas ku 12,000 opheto di museo. E ta konsistí di 200 meter kuadrá di espasio den un ambiente protehá i kontrolá.
Ambiente kontrolá
E manager di kolekshon i su empleadonan voluntario ta traha diariamente riba klasifikashon i konservashon di e ophetonan pa preservá nos herensha pa generashonnan futuro. E depósito no ta habrí pa públiko pero ta visibel si dor di un partishon di glas ku ta kore di suela pa plafònt. E depósito por wòrdu bishitá riba petishon, bou di supervishon di un di e empleadonan.


text:
by LocoGamer | Dec 1, 2017 | Playstation, Top News, XboxBo ta cla pa show con bon bo ta den Call of Duty:WWII? Awo bo por, paso Activision ta bay lansa nan Ranked Play riba PS4 y Xbox One unda players por competi cu otro. Nan lo cuminsa esaki cu e prome season cu lo cuminsa awe mes 1:00 pm. Mane Activision a anuncia,...
by LocoGamer | Aug 16, 2017 | PC, Playstation, Top News, XboxCall of Duty: WWII‘s su multiplayer beta lo ta fin di e luna aki, y nos a haya sa mas info over di kico nos por verwacht durante e beta. Nos ta cuminsa cu e mapa nan unda Sledgehammer a bisa cu nos por verwacht por lo menos tres mapa pa e Beta y cu porta mas lo...
by LocoGamer | Jul 6, 2017 | PC, Playstation, XboxParce cu nos no lo mester warda mucha pa wak mas footage di Call of Duty WW2. Ayera e twitter di Call of Duty a tweet un image di un zombie cu e tagline july 20. Esey kiermen cu dia 20 nos lo wak un reveal trailer di e zombie mode nobo pa e COD di e aña aki. Mas sigur...
by Jammie | Apr 27, 2017 | PC, Playstation, Top News, XboxAyera Activision a revela e prome trailer official di Call of Duty WWII y tambe yen otro informacion di e wega via un live stream. Den e articulo aki nos ta bay papia over di tur loke nos sa te awo di e campaign, multiplayer, co-op y mas. Ahn y si bo no a logra di wak...
by Jammie | Apr 21, 2017 | PC, Playstation, Xbox***Update 21 april 2017, 19:40*** Activision a caba di confirma cu nan lo reveal e trailer via livestream dia 26 di april. Nos tambe lo live stream e trailer riba nos website. Call of Duty WWII Reveal Trailer Day(s) : Hour(s) : Minute(s) : Second(s) No ta mucho...


text:
Gana premio riba Instagram ku kampaña di konsientisashon Dushi Hende t’ Ami; Mi ta ON!
...Turismo den bo bista...
WILLEMSTAD- 29 yüli 2016 – E kampaña di konsientisashon di Ofisina di Turismo di Kòrsou (CTB) dirigí spesialmente riba hóbennan entre 12 i 19 aña, Dushi Hende t’ Ami; Mi ta ON! ta konsistí di diferente proyekto, tur ku e meta pa krea mas konsiensia serka hóbennan riba e importansia di desaroyo di turismo. Komo parti di e kampaña a lansa un kompetensia di potrèt ku ta keda kondusí riba Instagram.
E hóben por partisipá individual òf den grupo sakando un potrèt ku ta deskribí for di su òf nan punto di bista kiko ta turismo. E premionan ta masha atraktivo; promé premio: Go Pro Hero 4 Silver, segundo premio: ATV Buggy Rides i tercer premio: un trip riba Flyboard.
Partisipashon ta fásil; mester pone e potrèt riba Instagram huntu ku un deskripshon di maksimal 30 palabra, usando e hashtag #mitaon. Si e potrèt ta saká den grupo ta importante pa ‘tag’ tur esnan ku ta riba e potrèt inkluyendo @dushi_hende. Ora ku e potrèt keda aprobá konforme e kriterionan di e kampaña, lo ‘post’ esaki riba e perfil di @dushi_hende pa otro hende tambe por ‘like’. A ekstendé e kampaña te ku dia 26 di ougùstùs 2016, 12or di mèrdia. Dia 5 di sèptèmber 2016 CTB lo saka e ganadornan. Despues lo anunsiá e ganadornan ofisialmente via e plataformanan digital di Dushi Hende. Pa e reglanan di kampaña por subi e página di Instagram: @dushi_hende òf www.facebook.com/DushiHende.
E kampaña di konsientisashon aki ta finansiá pa Reda Sosial, ku fondo di Gobièrnu di Kòrsou. CTB tambe ta kontribuí finansieramente den e proyekto aki i huntu ku Fundashon Nos Kousa ta enkargá ku ehekushon di e proyekto.


text:
Gabinete Mike Eman II awor oficial despues di huramenta den Fort Zoutman
ORANJESTAD (AAN): Diaranzon atardi algo prome cu 6'or a tuma lugar huramentacion di e 9 ministernan pa e gabinete Mike II. Esaki a sosode...
Presidente nobo di Parlamento lo eherce su funcion hopi estricto
ORANJESTAD (AAN) – Drs. Marisol Lopez- Tromp, awor den fraccion di AVP, a keda elegi cu 13 voto na fabor, como Presidente di Staten...
Red Sox Campeon di Serie Mundial di Baseball
ORANJESTAD (AAN): Tur hende tabata pendiente ayeranochi di e resultado di e wega entre Red Sox y Cardinals. Tabata un fiesta total ora cu...
Juan David Yrausquin cla pa sigui asumi reto den e siguiente cuater añanan
ORANJESTAD (AAN) – Den entrevista cu Matutino DIARIO, señor Juan David Yrausquin cu tambe a abandona Parlamento diaranzon, a elabora riba su experiencia como...
MEP lo hiba un oposicion fuerte y critico, brindando solucion na nos pueblo!
Evelyn Wever-Croes ORANJESTAD (AAN): Lider di MEP señora Evelyn Wever-Croes despues di su huramentacion den Parlamento a duna di conose cu fraccion di MEP lo...
Gabinete Mike Eman 2 a presenta su mes na pueblo dilanti Bestuurskantoor
ORANJESTAD (AAN): Un celebracion masha bunita ta loke a tuma lugar dilanti di bestuurskantoor diaranzon anochi. Despues cu atardi a huramenta e ministernan hunto...
Spera cu gobierno y parlamento duna debido atencion na Finanzas Publico
Igmar Reyes di ATIA a menciona e sistema di Belasting tambe ORANJESTAD (AAN): Aruba a haya un Gobierno nobo! E asociacion di Comercio, ATIA, ta...
Alex Tromp a laga parlamento y lo drenta otro funcion cu por ta publico...
ORANJESTAD (AAN) – Señor Alex Tromp ta otro di e parlamentarionan cu a sirbi fraccion di AVP, den su caso pa siete aña y...
Fundeshi di Departamento di Enseñanza aworaki ta hopi solido
Director drs. Annemarie Groot ORANJESTAD (AAN) – Matutino a acerca señora Drs. Annemarie Groot, director di Departamento di Enseñanza, relaciona cu e rol importante cu...
MEP ta yuda pueblo den pueblo y no riba un dushi stul den Parlamento
Segun Evelyn Wever-Croes: ORANJESTAD (AAN) – Fraccion di MEP a sera aña parlamentario cu un sentimento mixto, ya cu a dispidi di un colega cu...


text:
ORANJESTAD(AAN): Ta sinti cu tin algun empleado disgusta of preocupa cu asunto di nan contract di trabao. Nan ta bisa cu nan contract no a worde renoba ainda of el a haya aprobacion den conseho di ministronan. Nan no a mir’e ainda, nan a worde manda cu vakantie obligatorio.
Kathy Paskel, directora di Dimas, a splica cu Dimas tin den servicio actualmente 28 persona riba contract. Ta berdad cu den e ultimo dos dianan aki e personal ta acercando e departamento di asuntonan di personal cu preguntanan cu nan tin riba nan derecho huridico, con ta para cu nan contract. A atende esaki cu departamento di recurso humano, pa nan tambe duna informacion di kico nan por spera y kico tin na informacion.
Ta asina cu e grupo aki, di cual tin di nan cu a haya un contract pa e regeringsperiodo. Tambe a haya notificacion den e ultimo periodo aki cu na esaki a worde prolonga.
E contrato mes, ni Dimas, ni e personal no tin den man ainda. For di DRH a compronde cu nan ta trahando riba un conseho pa esaki pa bevoegde autoriteiten, nan ta bezig cu esaki. Y lo duna atencion den e dianan venidero. En concreto e personal tabata tin e pregunta cu e parti di contracto cu ainda no por a contesta nan, pero tambe nan tabata tin pregunta di con ta para cu e dianan di vakantie cu nan itn acumula durante di e periodo cu nan a traha caba.
E conseho di DRH na Mei caba, di cual ya caba a comunica na personal pa planea e vakantie y spreid’e den e periodo cu e contract ta vigente. Mayoria di hende a cumpli cu esaki tambe den nan vakantieplanning. Den nan caso ta papiando di algun dia cu lo tin cu tene na cuenta, en caso cu tin otro decisionnan cu a worde tuma. Pero den algun caso tambe tin personal cu en principio lo tabata determinante pa nan sa si nan lo mester tuma nan vakantie entrante di awo.
E conseho cu a ricibi ta pa conforme na Mei tambe cu nan a informa Dimas pa laga nan tuma e vakantie den e periodo di e contracto. Esaki a informa e personal diamars, cu esey ta e conseho cu a haya for di DRH. Den ningun momento no a forsanan pa tuma un vakantie, pero e parti despues di e continuidad di contracto, ta den espera di kico DRH ta informa Dimas pa esey.
Funcionamento di Dimas:
Segun Kathy Paskel, por bisa cu e grupo aki ta un 30% di locual cu ta full e personal di Dimas, locual cu a haci den e periodo cu a pasa, conhuntamente cu DRH y tambe cu sosten di FDA, ta cu a inverti masha hopi mes den personal. Na momento cu a inverti den conocemento, training y diferente otro cos, a neem mee tanto personal cu tabata fiho, manera e ambtenaarnan y a neem mee tambe contractant.
Entrante e aña aki, basa riba consehonan di DRH tambe y teniendo cuenta cu decisionnan nobo cu ministerraad ta tuma alrespecto, a hinca tur e contractantnan tambe, hunto cu personal den un trayecto cu nan a yama Performance Management. E intension ta pa tur e trayecto aki keda finalisa, cu lo por duna tambe un conseho respecto posibel plaatsing. Pasobra nan tin diferente vacatura cu ta habri y si ta personanan cu a perform bon y cu ta cualifica pa e funcion, lo haci e voordrachtnan aki na su debido tempo.
Efecto:
Tur ta trahando. Tin algun berdad cu ta ter beschikking di minister y cu no ta na trabao. Esey tambe tin. Pero por bisa di e grupo eynan, un gran mayoria ta trahando. Tin entre nan tambe diferente grupo cu ta hendenan cu ta riba y bao di edad di pensioen.
Eynan tambe lo tin cu bay tende con ta atende cu e parti ey, pero nan ta trahando den e diferente departamentonan. Nan a drenta originalmente pa diferente proyecto y a worde poni pa diferente tarea.


text:
Tosamento no ta nada otro cu un reaccion di defensa di curpa di hende, cu e intencion di haci e canal respiratorio liber. Tin biaha tosamento por ta fastioso. Si pasa anochi tosando, no ta corecto pa suprimie cu medicina. Ora cu tin slijm, mester tosa pa
sac'e. Tosamento por irita bo gar-ganta. E ora ey ta surgi un tosamento seco cu ta kishiki. Si esaki ta hopi fastioso, eventualmente por suprimie.
CUIDO PROPIO:
LOKE BO MES POR HACI
Bebe hopi likido, esaki ta duna alivio temporalmente. No huma y evita luga yen di huma. Nunca no ta bon pa huma caminda tin mucha. Esaki ta conta ainda mas den caso cu nan ta verkoud y nan ta tosa, of cu nan tin malesa cronico di e canal respiratorio
(asrna, bronkitis).
Percura pa bon ventilacion. Pone un man dilanti di bo boca ora bo mester tosa y hala atencion di e muchanan pa nan haci esaki tambe. Den caso di tosamento seco, bo por tuma un remedi contra tosamento (mira e capitulo "Remedi").
TUMA CONTACTO CU BO DOKTER DI CAS
- Si bo tosa saca slijm cu sanger.
- Den caso di dolor ora di hala rosea.
- Den caso di halamento di rosea cu ta piep of cu ta haci boroto.
- Si e tosamento persisti pa mas di 2 siman.
- Den caso di rosea cortico.
- Si e tosamento ta bay compaña pa keintura y e keintura persisti pa mas di 3 dia.
CERCA MUCHA
Tur e motibonan menciona ariba y
- Si e muchanan ta baba tambe y no ta guli.
- Si e tosamento ta bay compaña pa keintura y e keintura persisti pa mas di 2 dia.
TUMA CONTACTO CU BO DOKTER DI CAS INMEDIATAMENTE
- Den caso di problema di halamento di rosea: halamento di rosea lihe, hap pa aire, halamento di rosea mas rapido, dolor ora di hala rosea of halamento di rosea pisa.
CERCA MUCHA
- Den caso di problema cu halamento di rosea: halamento di rosea lihe, hap pa aire, halamento di rosea mas rapido, dolor ora di hala rosea of halamento di rosea pisa.


text:
ORANJESTAD – Diabierna anochi¬†den un Joe Laveist Ballpark yen di fanatico di baseball a duna inicio na e temporada di baseball cu...
ORANJESTAD – E fin di siman aki a tuma lugar na hermana isla Curacao, e torneo internacional di baseball Little League Creme...
TANKI LEENDERT – Diabierna atardi na veld di Ayo e dos ekiponan di Minor di Aruba Little league a topa otro pa...
SANTA CRUZ – Diamars a tuma lugar e di 3 y ultimo partido entre Center y South league pa dicidi ken ta...
SANTA CRUZ – A tuma cinco wega pa dicidi cua ekipo lo bira Campeon di Aruba y na final Aruba North Little...


text:
E variedat di kurso na FORMA ta sigui ekspandé
Fundashon FORMA a ofresé un variedat grandi di kurso. Esaki ta trese kuné ku mas kursista ta interesá pa inskribí nan mes pa un kurso. E demanda di kursonan na FORMA ta grandi.
Fin di yanüari 2013 FORMA a kuminsá ku kursonan di Ingles Básiko, Papiamentu Básiko, Papiamentu Kombersashon i Hulandes NT2 parti 1. Pa e kurso di Ingles Básiko, FORMA a kuminsá un di dos grupo, mirando ku e demanda pa e kurso tabata grandi. E kurso di Papiamentu Kombersashon, FORMA ta ofresé, komo un kurso pa personal di un empresa. Na febrüari 2013 a kuminsá kursonan di Kòmpiuter Básiko, WORD Básiko i Hulandes NT parti 2. Na e momentu akí FORMA tin 8 grupo siguiendo e diferente kursonan.
Kursistanan di FORMA ta bini for di entre otro Boneiru, Kòrsou, Aruba, Perú, Colombia, Venezuela, Repúblika Dominikana, Haiti i Hulanda. Esaki ta nifiká ku e dosentenan banda di tin un kualifikashon pa duna lès i abilidatnan di un dosente, ta poseé tambe di abilidat multilingual. Na e manera akí ta forma gruponan i hasi e diversidat den e gruponan amplio. Ta duna mayoria kurso na papiamentu i spañó. Tambe ta kreando mas posibilidat pa ingles i hulandes.
Na aprel 2013 FORMA ta bai kuminsá ku e siguiente kursonan: Presupuesto Familiar (9 di aprel), Abilidat Sosial, Abilidat Komunikativo, Occupational Safety and Health Administration (OSHA) i General Safety Awareness Training (GSAT). Fundashon FORMA ta será for di djaweps 28 di mart te ku djabièrnè 5 di aprel 2013. Despues di e periodo di fakansi akí, tin posibilidat pa haña mas informashon i/òf inskribí pa un òf otro kurso.


text:
ORANJESTAD (AAN) – Departamento Meteorologico Arubano ta manda un advertencia pa biento duro en efecto di 10’or awemainta te cu 6’or di atardi di Diadomingo 21 di Mei 2017.
E synopsis ta un area di presion halto riba Oceano Atlantico y un area di presion abao riba noord di Colombia lo mantene diferencia grandi di presion den nos area y asina un biento fuerte y hopi duro.
Biento lo supla cu mas o menos 22 pa 25 nudo y ta anticipa cu lo tin rafaga cu por yega te 35 nudo (Beaufort 8)
Usuarionan di lama ta wordo urgi pa tene cautela ariba lama. Mara obhetonan cu ta los pasobra nan porbula rond door di e biento asina fuerte.
Turistanan y localnan no mester bay leu den lama, especialmente banda costanan parti noord y oost.
Adicionalmente tambe mester keda alerta entre waf y Manchebo Beach Hotel.


text:
Gayle King
Gayle King (Nasé riba dia 28 di Dezèmber 1954) ta e editora general di e revista O, The Oprah Magazine I ta e mihó amiga di Oprah Winfrey. El a traha komo presrentadó di notisa i presentadó di programa di diskushon na televishon. Gayle a hunga un papel importante den e planiamentu di e Legends Weekend ku Oprah a organisá.
Biografia i Karera[editá | editá fuente]
Gayle a nase na Chevy Chase, Maryland. Su tata tabata un ingeniero electrico i su mama tabata un ama di kas. Komo resultado di su tata su trabou, Gayle a biba na varios aña na Turkia i a asistí na e skol merikano einan. Ku tempu e i su famia a muda bai bèk Maryland. El a gradua for di e universidat di Maryland, College Park na aña 1976 ku den estudio di sikologia. Despues Gayle a muda bai Kansas City, Missouri kaminda el a kuminsá krea presenta reportahenan i presentá notisianan den wikènt na e kanal WDAF-TV. Na aña 1981, e kompania di televishon WFSB na Hartford, Conneticut a ofresele e posishon di presentadó di notisia di tempu kompletu kaminda el a traha pa 18 aña largu. Na 1991 Gayle a presentá e programa di NBC yamá Cover to Cover huntu ku Robin Wagner te na momentu ku e sho a wòrdu kanselá. Na aña 1997 el a kuminsá su mes programa di diskushon na televishon yamá The Gayle King Show, ku a wòrdu kanselá despues dor ku poko hende tabata wak e. Gayle a kuminsá traha pa O, The Oprah Magazine komo e editora prinsipal na aña 1999. Banda di esaki tambe Gayle ta traha komo koresponsal di reportahenan spesial pa The Oprah Winfrey Show i tambe Good Morning America. Na sèptèmber di aña 2006, Gayle a kuminsá presentá e The Gayle King Show na e radio satelite yamá XM Satellite Radio komo parti di e radio emisora Oprah & Friends ku awor yama Oprah Radio.
A wòrdu papiá ku Gayle lo a remplasá Star Jones Reynolds (in 2006)[1] i/òf Rosie O'Donnell (in 2007)[2] komo presentadó di e programa The View, pero nada di esaki a sosodé. Resientemente tabatin rumornan atrobe ku Gayle lo remplasá Elizabeth Hasselbeck ora ku e bai for di e programa The View na mei 2009.
Bida Privá[editá | editá fuente]
Gayle ta e mama di dos yu. Su yu muhé Kirby a gradua for di e universidat di Stanford na aña 2008 i su yu hòmber William ta asistiendo na e universidat di Duke.
Den e edishon di ougùstùs di aña 2006 di e revista O, The Oprah Magazine, Oprah a splika ku "hende tin biaha ta mal interpretá su amistat ku Gayle" i ku nan dos "ta manera dos spiritu den un kurpa, ora nos ta huntu tur kos den mundu ta parse di ta bon."[3]
Tambe Oprah i Gayle a bisa den e mesun edishon (ku tabatin komo tema 'Mihó Amigunan)ku nan no ta gay. Oprah a bisa: "mi a bisa tur loke ta tinku bisa. Tur hende sa tur mi stelashi. Hende ta kere ku lo mi tin asina tantu bergwensa di ta gay ku lo mi no a akseptá esei. porfabor!" Gayle di su parti a bisa: "...mi tabata bisa antes, Oprah, bo tin ku hasi algu. Ya ta difisil pa mi haña un sita riba djasabra anochi kaba. Bo tin ku para e kos aki den bo programa! i despues bo ta realisá ku bo no por stop e." Mas aleu Gayle a bisa: "Mi tin ku admití ku si Oprah tabata un hende hòmber lo mi a kasa kuné."
Gayle (ku ta midi 1 meter 78) a bisa ku ounke e no kier parse demasiado oppervlakkig ku e gusta sali ku hòmbernan mas largu kune. Nan a hasi hopi chèrchi di dje tempu e tabata chikí pa motibu di su estatura i e ta sinti ku un persona mas haltu kuné lo tin mas komprenshon dor ku probablemente nan a pasa dor di mesun kos. E hende aki mester ta por lo menos un meter 93, ounke lo e no ta un problema dje grandi ei si e hende ta un meter 88.
Despues di a biba hopi aña na Wilton, Connecticut, Gayle awor a muda bai biba na Manhattan.[4]
Gayle tambe ta hopi será ku Howard Stern, ounke ku Howard i Oprah no ta dje bon ei ku otro.[5]
Referensianan[editá | editá fuente]
- ↑ FOXNews.com - Oprah’s BFF to 'The View'? Look Out, Star - Celebrity Gossip | Entertainment News | Arts And Entertainment
- ↑ FOXNews.com - Rosie O'Donnell Decided to Leave 'View' When Walters Failed to Defend Her Against Trump - Celebrity Gossip | Entertainment News | Arts And Entertainment
- ↑ [1]Template:Dead link
- ↑ Oprah’s best friend, Gayle King, lists 10,433-square-foot house in Greenwich, CT for $7.475M
- ↑ The Howard Stern Show. Sirius XM Radio. Howard 100, New York. 8 Apr. 2009.


text:
WILLEMSTAD - Resientemente Curaçao Development Institute N.V. (CDI) huntu ku Kamara di Komersio (KvK) a organisá e kurso “Konosementu Finansiero Básiko”.
Tantu KvK komo CDI ta haña ku formashon finansiero ta importante pa empresario chikí i futuro empresario. “Nos ta pasando den temporada difísil ku hopi desempleo, hopi ta opta pa hasi di nan talento un negoshi, i biba for di dje. Pero sin e konosementu básiko di e aspektonan finansiero hopi ta frakasá”, Nevita Mezas kordinadó di e programa Konosementu Finansiero pa CDI a bisa.
CDI ta un instituto gubernamental di desaroyo moderno, ku entre otro tin e meta pa kapasitá i desaroyá e sektor di negoshi na Kòrsou kual lo resultá den mas kupo di trabou, i preferibelmente tambe eksportashon di nos produkto i servisio o baha dependensia riba importashon. Kapasitashon di empresario lokal en general tambe ta hopi importante pa por logra remplasá importashon ku nos produkto i servisio i subsekuentemente yega na produkto i servisio kual tin kalidat haltu pa por eksportá. Esaki lo kontribuí na nos balansa di pago positivamente.
E kurso “Konosementu Finansiero Básiko” ta un kurso di tres dia tokante di aspektonan ku un empresario mester tene kuenta kuné pa evitá problemanan finansiero den su kompania. Partisipantenan tabata satisfecho ku e kurso. Den nan remarke final algun a bisa ku e kurso a duna nan un bista den finansa di nan kompania
miéntras ku otronan a bisa ku den e kurso nan a mira kon nan por atendé finansa di nan kompania sin hinka nan mes den debe ku no ta nesesario. Tambe e partisipantenan a indiká ku impuesto ta e otro tema ku nan ta interesá den dje. Nan ta interesá di siña kon tin ku yena papelnan di impuesto i kon nan tin ku atendé ku impuesto en general komo empresario. Esakinan ta tópikonan di kursonan ku tambe KvK ta ofresé riba base kontinuo, den seshonnan spesífiko.
E kurso “Konosementu Finansiero Básiko” tabata posíbel ku finansiamentu di COSME (fondo di Union Oropeo). Despues di e promé seshon eksitoso na kual 20 empresario i futuro empresario a partisipá, CDI i KvK, lo kontinuá ku e programa di “Konosementu Finansiero” pa empresario. Próksimamente lo kuminsá ku e kursonan mas avansá tokante temanan di entre otro atministrashon i kalkulashon di kosto.
E siguiente kurso básiko lo tuma lugá dia 26, 27, i 28 di Mart den sala di instrukshon na KvK na Pietermaai. Pa esnan ku ke sigui amplia nan konosementu den empresaria ku un paso mas amplio, CDI ta presentá den koperashon ku su partnernan Business Boost Start-up, kual programa tin un durashon di 10 módulo total. E módulonan ta wòrdu presentá ku uzo di un sistema online di simulator ” Business Brainer” via e kompania lokal Excellency B.V.
Pa mas informashon, inskribí i keda na altura di e programa di kapasitashon “Konosementu Finansiero” por bishitá e página di facebook “ Business Boost Curaçao i di “Empresa chikí” òf por mail na This email address is being protected from spambots. You need JavaScript enabled to view it.


text:
Diasabra awor ta un otro nochi di peliculanan bao di tur e streanan den centro di ciudad. E evento di tur prome diasabra di luna ta bek. Shortcutz Aruba y Rooftop Film Club ta inicia pa 7’or di anochi na Academy of Fine Arts and Design.
E luna aki Shortcutz Aruba ta enfoca riba Aruba su talentonan emergente cu e pelicula ‘Riba Liña Peligroso’ di Cedric Gei y Albert Bisclick, kendenan lo tey presente pa un sesion di pregunta. E pelicula di Rooftop Film Club pa e luna aki ta ‘Holy Motor’ di e director Frances Leos Carax.
Tanto Shortcutz Aruba y Rooftop Film Club ta un proyecto di Fundacion CINEARUBA cu e obhetivo di brinda na e talentonan emergente un plataforma internacional pa comparti nan peliculanan cu e publico local y internacional. E network di shortcutz ta activo na Europa y Latino America, Shortcutz Aruba ta esun prome den e region di Caribe. Shortcutz Aruba ta posibel danki na e apoyo di Academy of Fine Arts and Design, Fonds voor Cultuurparticipatie, Prins Bernhard Cultuurfonds Caribisch Gebied, VNO, RBC Royal Bank y Culturaruba.
Cine riba dak ta un concepto masha popular na otro paisnan y awor disponibel na Aruba tambe. Rooftop Film Club ta unda cu e publico por sinta relax y disfruta hunto cunan amistadnan di un pelicula clasico of artistico den un atmosfera urbano.
Shortcutz Aruba y Rooftop Film Club ta riba tur prome diasabra di luna. Pa 7’or di anochi e portanan ta habri y e presentacion ta inicia 7.30 di anochi. E evento ta tuma luga na Academy of Fine Arts and Design situa na Ooststraat 2, unda antes tabata Brenchie. Pa mas informacion por bishita www.cinearuba.com.


text:
Kralendijk, Djasabra último gezaghèber sr. Edison Rijna a hasi apertura di e eksposishon ‘Salute to the Sailors - Saludo na nabegantenan’. Ta un eksposishon di potrèt di barkunan riba kua bonerianonan a nabegá.
Relashoná ku esaki gezaghèber Rijna a honra sinku persona ku a traha na bordo di e barku di bela Stormvogel, ku awendia ta den reparashon. Sr. Rijna den su diskurso a trese dilanti ku e boneriano ta konosí komo hòmber di laman. No solamente ántes sino te ku awe e boneriano ta sobresalí pa aktividatnan riba i bou di laman. Na tur parti di mundu nos “Children of the Wind” ta konosí, famá i temé.
Mas aleu sr. Rijna a duna di konosé ku su famia tantu parti di mama komo parti di tata tabata nabegante: skepu Humberto (Doei ) Rijna, skepu Max Booi kende ta bisawelo di gezaghèber, i su yu Ramon Booi, ruman ohochi di e wela di gezaghèber sra. Ramona (Mona) Rijna-Booi.
Rijna a honra e tripulantenan di Stormvogel, un barku trahá pa Martins Felida i su tata Jan Felida (Jan di Trei), ku asistensia di mas hende. E sinku personanan ku a keda honrá ta Jan Felida, primu di Martins, ku a yuda kap palu den mondinan di Morèkè i Tra'i Montaña pa traha kinichi pa Stormvogel, Balentin Frans kende a traha komo matros, Ismael Soliano kende a traha okashonalmente komo skepu di Stormvogel, Lucio Soliano kende tambe a traha komo kapitan i Luis Coffie ku a traha komo kòki di Stormvogel. E dos últimonan aki no por tabata presente e atardi ei.
Sr. Rijna a manda un mensahe pa Fundashon Patrimonio Marítimo Boneiru pa nan laga investigá, dokumentá i publiká bukinan tokante nos historia i laga e informashon aki bira aksesibel i haña e kaminda pa skol.
Pa terminá sr. Rijna a bisa ku nos generashon aktual i esnan ku ta bin mester sa ku nos tin un historia i tradishon marítimo di kua nos por ta hopi orguyoso.


text:
‘Sophisticated Ladies & Cultured Men’s Club Trinidad Group’ a bishitá Kòrsou
WILLEMSTAD- 2 sèptèmber 2015 – Tabata resientemente ku ‘Sophisticated Ladies & Cultured Men’s Club Trinidad Group’ a bishitá Kòrsou. Ta trata aki di un grupo di 30 persona ku ta biaha huntu pa diferente destinashon; e biaha aki a skohe Kòrsou komo e destinashon pa un fin di siman di goso. Na aeropuerto nan a wòrdu risibí dor di Scooby’s Tours i Ofisina di Turismo di Kòrsou (CTB) ku a prepará un tremendo ‘Bon Bini’ pa e grupo, esaki a inkluí un saludo spesial ku ambiente kultural.
E resiente promoshon pa Kòrsou na Trinidad tabata plataforma ideal pa bolbe posishoná nos isla komo un destinashon na unda ku gruponan manera ‘Sophisticated Ladies & Cultured Men’s Club Trinidad Group’ por fásilmente sosialisá i disfrutá di diferente aktividatnan den grupo. Kòrsou tin hopi atrakshon pa ‘group vacationers’. CTB huntu ku partnernan; Sunscape Curaçao Resort, Spa & Casino, Pelican Boat Trips a brinda e grupo for di Trinidad un fin di siman alegre kargá ku aktividatnan turístiko i paseo di kompra.


text:
Notisia
-
Preparashonnan a start pa proyekto ‘Kunukito Hidropóniko’
Den kuadro di e Memorandum of Understanding entre gobièrnu di Colombia i gobièrnu di Kòrsou (2014) i Memorandum…Lesa mas 16 Mei 2018 - Den Komunikado
-
Ministerio di GMN ta felisitá tur Enfermera i Enfermero awe riba Dia Internashonal di Enfermeria
E aña aki e tema di Dia di Enfermeria ta: ‘Un bos ku ta guia- salubridat ta un derecho humano’Lesa mas 16 Mei 2018 - Den Komunikado
-
DIA MUNDIAL DI HYPERTENSHON TA PARA KETU NA KONOSE BO NUMBERNAN PASO PRESHON HALTU TA UN ENEMIGO SILENSIOSO
Tur aña riba 17 di mei WHL ta selebrá Dia Mundial di Hypertenshon mihó konosí komo preshon.Lesa mas 16 Mei 2018 - Den Komunikado
-
Rueda di Prensa - Ministerio di Salubridat Públiko, Medio Ambiente i Naturalesa
Paramentu di importashon di karni for di Colombia pa motibu di brotenan di keintura aftosa (mond en klauwzeer) na e paisLesa mas 12 Yüli 2017 - Den Komunikado
-
DIA HABRI AMBULANS
Dia 25 di mei lo tin Dia Habri di Servisio di AmbulansLesa mas 24 Mei 2018 - Den Kampaña


text:
Geologia
Geologia (for di e palabranan Griego Yῆ, gê, "mundu" and λόYoς, logos, "studio") ta e siencia anto estudio di e mundu solido anto e prosesonan dor di kua e la formá i kambia. geologia ta provadi evidensia primario pa plàten tecktoniek, e historia di bida anto evolushon, anto klimanan pasado. Den tempunan moderno, geologia ta importante pa eksplorashon pa mineralnan anto hydrokarbon, anto hopi importante pa voorspel peligronan natural, ta hunga un rol esesial den engeneiro geoteknikal, anto ta un disiplina akademiko mayor.


text:
Oranjestad – Dialuna marduga polis ta wordo notifica, di un pelea formal cu tiramento di boter pazuid di Citgo Boulevard.
Na yegada polis a wordo informa, cu un persona lo a resulta herida, pero e lo a wordo hiba hospitaal den auto particulier.
Na e sitio agentenan a wordo bisa di un Toyota Starlet, cu probablemente lo ta esnan cu a start e problema ya a bandona e sitio.
Lo tawata trata di problema entre dos grupo.
Polisnan a sigui tira bista rond, pa e Starlet. Na altura di Nikky beach a bin topa cu e auto aki y na e auto tawata tin algun hende.
Parti dilanti di e Starlet tawata kibra.
Eynan polis a detene un homber y tambe un muhe, cu probablemente lo tawata esnan cu a maltrata un persona na altura di Citgo Boulevard.
No ta conoci kiko a conduci na e problema aki.
Loke si nos por bisa, cu e sitio aki a bira un area di hang out oa gruponan y tipo di incidentenan asina por a spera, mirando e cantidad di hende cu ta staciona nan auto y aglomera eynan.


text:
Kòrsou a mustra públiko kiko ta pasando #RightNowInCuracao na New York Times Travel Show
WILLEMSTAD, 1 di febrüari 2017 – Ofisina di Turismo di Kòrsou (CTB) a fasiná poblashon di New York ku un ‘Mosaiko di Kòrsou’, un imágen enorme di nos famoso Handelskade. E mosaiko a konsistí di un kantidat di potrèt ku hende individual a saka i publiká riba nan profile públiko di Instagram ku e hashtag #RightNowInCuracao.
CTB ta masha kontentu ku e sosten risibí den fin di siman, ku e kampaña fotográfiko di #RightNowInCuracao. CTB a invitá e poblashon lokal, bishitantenan, e públiko presente na e New York Times Travel Show i fanátikonan di Kòrsou en general pa pone un potrèt di nan mes òf di un paisahe di Kòrsou riba Instagram. Durante e evento di tres dia, Kòrsou a usa mas di 3,200 di e potrètnan akí pa krea e mosaiko enorme.
E New York Times Travel Show di 2017 a tuma lugá di 27 pa 29 di yanüari 2017 na Jacob K. Javits Center, New York City. Kòrsou su presensia na e èkspo akí tabata un chèns ideal pa hala atenshon di konsumidó di tur parti di e asina yamá ‘tri-state area’. Huntu ku CTB, tabatin vários partner i boluntario di Kòrsou, manera Blue Bay Curaçao Golf & Beach Resort, Livingstone Jan Thiel Resort, Papagayo Curaçao, Renaissance Curaçao Resort & Casino i Santa Barbara Beach & Golf Resort. Ademas di yuda reforsá e branding di Kòrsou na e èkspo, e partnernan akí a apoyá nos vuelonan non-stop ku JetBlue tambe, aserkando e konsumidónan di New York personalmente ku oferta spesial i trep di regalo.
Durante e tres dianan di e evento akí, e stènt di Kòrsou a entregá mas di 5.000 material di propaganda i a risibí mas di 216.892 klek riba medionan sosial, di bishitante ku a usa e hashtag #RightNowInCuracao.
Banda di e èkspo pa konsumidó, CTB a partisipá tambe na e konferensia turístiko yamá New York Times Travel Industry Conference, un programa edukashonal ekstenso formulá pa profeshonalnan den ramo di turismo. Huntu ku Caribbean Tourism Organization (CTO), Kòrsou a tene un presentashon na mas ku 100 agente di biahe registrá den e área di New York, kaminda ku a mustra esnan presente kiko ta hasi e isla akí un destinashon úniko.
CTB ta gradisí un i tur ku a duna un aporte poniendo nan bunita potrètnan di nos ‘Dushi Isla’ online. Pronto lo manda e mosaiko Kòrsou pa kolog’é na e ofisina di CTB.